Alex de la Iglesia. Atzera Begirakoa\nEuskadiko Filmategiaren webgunera jo\n" Alex de la Iglesia. Atzera begirako ferpektua "\nGure arteko zinemagile garaikide garrantzitsuenetakoaren eta nazioartekoenaren filmografia osoa Baionan (Cinema l’Atalante), Bilbon (AlhondigaBilbao), Donostian (Antzoki Zaharra) eta Gasteizen (Aula Fundación Caja Vital Kutxa-CC Dendaraba) programatzea aurrerapauso bat da Euskadiko Filmategiaren historian. Euskal ondare zinematografikoa kontserbatzeak, ikertzeak, berreskuratzeak eta zaharberritzeak gure eginbeharren muina izaten jarraituko du; baina, era berean, hedapenaren esparruaren baitan, iritsi da euskal pantailetara jauzia emateko unea. Eskuartean dugun egitasmo honekin erabaki dugu epe laburrean argitaratuko dugun Alex de la Iglesiari buruzko liburua, bere lanaren atzera begirakoarekin bat etortzea. 80. hamarkada amaierako Bilbon zuzendari artistiko gisa egindako lanekin abiatuko da atzera begirakoa, eta La chispa de la vida (2011) bere azken pelikularen aurrestreinaldiarekin bukatuko da, telebistarako egindako zenbait lan tartekatuta (La habitacion del niño eta Pluton B.R.B. Nero).\nHau da Euskadiko Filmategiaren lehenengo atzera begirakoa eta ziur gaude ez dela azkena izango. Etorkizuneko erronkek presentzia handiagoa eskatzen digute herri honetako eragile kultural gisa. Horretarako, hobe izango dugu, balada tristeak abestu ordez, argitara ateratzea bizitzaren txinparta den zinema. Alex de la Iglesiak laguntza eman digu, eta, era berean, ugariak izan dira euskal hiriburuetan izandako lankidetzak ere. Mila esker guztioi. Euskadiko Filmategiko lan-taldeak proiekzio zoriontsuak opa dizkizue. Goza ezazue bilbotarraren filmeez. Motorra, akzio (mutantea) eta… ekin!\nNire filmeen atzera begirakoa egitearen ideia, alde batetik, estimulatzailea iruditzen zait, baina, bestetik, kezkagarria. Sexua bezalakoa da. Nahi duzu, baina gero arazoak ekarriko dizkizun beldur zara. Norberak egindakoa bere osotasunean erakusteak larritasuna eragiten du; izan ere, agerian uzten du arbitrarioa, eroa, eta hain zuzen ere horregatik, kuriosoki koherentea, eta baita zorrotza ere baden lana. Zergatiak, gaiak eta ondorio batzuk besteekin pilatzen dira, eta bere osotasunean ikusteak ezohiko kointzidentziak sorrarazten ditu. Ildo horretan neroni ere harrituta geratu izan naiz, adibidez, traizioak, telebistaren presentziak, aita bilatzeak, edota dekoratu batek ezkutatzen duen iruzur tragikoak, sarritan joan etorrian dabiltzan kontuak direla ohartuta. Barregarri geratzea, pailazoak, maitasunaren eta umorearen arteko harremana edota umorearen eta izuaren arteko erlazioa ulertzeko saiakerak etengabeak dira. Hau ez da ez ona ezta txarra ere, horrela da, besterik gabe. Dagoeneko ezin diot neure buruari ihes egin. Heriotzara arte neure buruarekin bizitzera kondenatuta nago. Zama hau duintasunarekin eramaten saiatuko naiz. Infernua ez dira besteak, nik uste nuen bezala. Nire arimaren txokorik ilunenean dago ezkutatuta okerrena. Neroni naiz etsaia, aitortzera ausartzen ez naizen ni hori. Uste dut horretaz guztiaz dagoeneko hitz egin dudala film batean. Pelikula hauetan neronen txarrena eta onena dago, eta ez dut ukatzen. Onartzen ez dudana, agian, gauza bakar bat da: aspertzea.\nMotorra, akzio (mutantea) eta... ekin!\nCaja Vital Kutxa-CC Dendaraba\nAMOR IMPASIBLE (1992)\nTODO POR LA PASTA (1991) 15/11/2011 08/11/2011 02/11/2011\nACCION MUTANTE (1992) 18/11/2011 22/11/2011 10/11/2011 03/11/2011\nEL DIA DE LA BESTIA (1995) 21/11/2011 29/11/2011 22/11/2011 07/11/2011\nPERDITA DURANGO (1997) 25/11/2011 01/12/2011 24/11/2011 21/11/2011\nMUERTOS DE RISA (1999) 13/12/2011 20/12/2011 23/11/2011\nLA COMUNIDAD (2000) 06/12/2011 15/12/2011 27/12/2011 25/11/2011\n800 BALAS (2002) 13/12/2011 20/12/2011 10/01/2012 28/11/2011\nCRIMEN FERPECTO (2004) 15/12/2011 03/01/2012 12/01/2012 23/12/2011\nLA HABITACION DEL NIÑO (2006) TV\nMIRINDAS ASESINAS (1992) 10/01/2012 17/01/2012 28/12/2011\nLOS CRIMENES DE OXFORD (2008) 05/01/2012 17/01/2012 24/01/2012 09/01/2012\nPLUTON B.R.B. Nero (2008-2009) 24/01/2012 31/01/2012 12/01/2012\nBALADA TRISTE DE TROMPETA (2010) 09/01/2012 31/01/2012 07/02/2012 18/01/2012\nEmanaldiak 20:00etan hasiko dira Antzoki Zaharrean (Donostia), Aula Fundacion Caja Vital Kutxa-CC Dendaraban (Gasteiz) eta AlhondigaBilbaon (Bilbon); Cinema l’Atalanten (Baiona), berriz, 20:30ean.\nSarrera: 4 € (AlhondigaBilbao eta Caja Vital Kutxa txartelekin: 3 €).\nZikloaren abonua: 30 € (Caja Vital Kutxa txartelarekin: 25 €).\nSarrera: 4,20 €. Ez dago abonurik.\nSarreren salmenta: proiekzio-aretoetan.\nBilboko, Donostiako eta Gasteizko emanaldiak jatorrizko bertsioan eta azpititulurik gabe izango dira; Perdita Durango (jatorrizko bertsioa ingelesez, euskarazko azpitituluekin) eta Los Crímenes de Oxford (jatorrizko bertsioa ingelesez, gaztelaniazko azpitituluekin) filmak izan ezik. Baionako emanaldi guztiak jatorrizko bertsioan eta frantsesezko azpitituluekin izango dira.\nEuskadiko Filmategia Fundazioaren Patronatua ondorengo erakundeek osatzen dute:\nEuskadiko Filmategia Fundazioa ondorengo erakundeak finantzatzen du:\nAlex de la Iglesiaren atzera begirakoa ondorengo erakundeen lankidetzari esker posible izan da:\nOndorengo erakundeen laguntzarekin:\nIkusentzunezko Arteen eta Zinematografiaren Institutuaren laguntzarekin:\nAntso Jakituna, 17 - 20010. Donostia Tel: + 34 943 46 8484 - Fax: + 34 943 46 9998 - www.filmotecavasca.com


Gazteriak 33 proiektu hautatu ditu Arte Gaztearen 2021eko Topaketetarako\nHautatutako proposamenak jaialdi batean erakutsiko dira datorren urrian, Uharte Zentroan diziplina arteko hainbat tailer egin eta gero\n2021ko uztailaren 5a\ncamera_alt Cartel de los Encuentros de Arte Joven. Deskargatu irudia collections Irudi galeria\nArte Gaztearen Topaketen XXXVII edizioan guztira 33 proiektu izango dira lau modalitate ezberdinetan: arte plastikoak eta ikus-entzunezkoak, arte eszenikoak eta musikak, diseinua eta literatura. Programa Nafarroako Gazteria Institutuak (NGI) bultzatzen du, eta, aurten, guztira 87 proposamen artistiko aurkeztu dituzte 14 eta 30 urte arteko gazteek.\nTopaketei irailean emango zaie hasiera Uharte Zentroan diziplina arteko zenbait tailer artistiko eginez, eta urrian amaituko dira jaialdi batekin; bertan, programari amaiera emateko hautatutako 33 proiektu erakutsiko dira. Tailerrak parte hartzen duten artistentzat nahiz herritarrentzat oro har izango dira.\nArte Gaztearen Topaketetan artearen genero eta lengoaia ezberdinen arteko bizikidetzaren aldeko apustua egiten da, gazteen sormenerako beharrezko baliabide moduan hartuta, proiektu artistiko bat egiterakoan. Topaketen ibilbideak bere ikusmoldea aldatzen jarraitzen du, egungo artearen errealitatearen inguruko irizpide gehiagoetara eta testuingurura egokitzeko. Programaren helburua da lankidetza-lana eta artearen sormena sustatzea, proiektuak trukatuaz, eta modalitate artistiko ezberdinen erlaziotik etorritako kontaktuak sortzea.\nProgramaren aurrekontua, aurten, 108.000 eurokoa denez, 2020ko edizioan baino 15.000 euro gehiago ditu. Epaimahaiak hautatutako 33 proiektuk 600 euro jasoko dituzte. 33 proposamen horietatik, gainera, epaimahaiak 8 irabazle hautatuko ditu, aurkezpena, orijinaltasuna eta balio artistikoa aintzat hartuta. 8 finalistetako bakoitzak beste 1.050 euro jasoko ditu, eta NGIk Nafarroako geografiako 2021eko jaialdi eta ekitaldien programazioan sartzea erraztuko du, obra artistikoak erakutsi eta ekoiztu ahal izateko.\nEpaimahaiaren laguntza hautatutako proiektuentzat\nHautatutako proiektuak egin dituzten pertsonek modalitate bakoitzeko epaimahaiko kideen laguntza eta segimendua izango dute. Lanak aurkeztu bitarte, bilera telematikoak egingo dituzte alderdi artistiko eta kontzeptuzko alderdiei buruzko kontsultak eta zalantzak argitzeko.\nUharte Zentroan tailer artistikoak egingo dira irailean\nAurreko edizioetan bezala, Arte Gaztearen Topaketen programan, zenbait tailer antolatuko dira irailaren 17tik urriaren 3ra bitartean, programan parte hartuko dutenentzat nahiz herritarrentzat oro har. Uharte Zentroan emango diren tailerrak doakoak izango dira, eta izen-ematea zentroan bertan egin behar da. Prestakuntza eskaintzeaz gain, tailerren helburuak dira beste lan-prozesu batzuk ezagutzera ematea, arte gaztea bistaratzea eta komunitate artistikoaren sorrera sustatzea.\nArtearen inguruko jaialdia Topaketei amaiera emateko\nArte Gaztearen 2021eko Topaketen jaialdia urriaren 15etik 17ra bitarte egingo da, eta edizio honetan hautatutako proiektu guztiak batzeko eta erakusteko balioko du. Uharte Zentroak programan parte hartuko duten eta interesatuta dauden artista guztiak hartuko ditu, eta erakusketa, proiekzio, emanaldi eta kontzertuez gozatu ahal izango dute. Jaialdia amaitzeko, hautatutako proiektuen sariak banatuko dira.


Te zaporeko zapore eta zaporetsua\nTea edateko tradizioa historia izugarria dauka eta tea maitaleek ezin dute edan lurrintsu eta berotze edaririk egin egun batez. Hainbat barietate eta espeziek zure eguneroko tea edateko dibertsifikatzeko aukera ematen dute. Orain tea zuriari buruz hitz egingo dugu, hain ezaguna ez den arren, oso erabilgarria eta zaporetsua.\nTea mota hau Txinan ekoizten da, tea zuhaixkak 2,2 metroko hazten dira, eta uzta martxoaren amaieran biltzen hasten dira eta erdira arte, hurrenez hurren, tea zuri freskoa ekainera iritsiko gara. Benetako gourmetsek badakite udako bukaeran tea freskoa ez dutela saltzen, beraz, propietate erabilgarriak eta zapore maila txikiagoak dira.\nTe zuriaren onurak oso denbora luzez esan daiteke, abantaila nagusiak zerrendatzen ditugu. Te zuri txukuna, gorputzean metabolismoa hobetzen laguntzen du, diuretikoa da eta pisua murrizten laguntzen du. Beste barietateek zahartze prozesua atzeratu egin dezaketen antioxidatzaile gehienak ditu. E bitaminaren edukia odolaren hormetan onuragarria da, sendotu egiten duelako, bereziki erabilgarria da tea zuria edaten duen barize probabilitate ohikoekin.\nEdari hau ezin hobeto egokitzen da dieta-programan, metabolismoaren hobekuntzari esker, epe laburrera gehiegizko kilogramoak kentzeari laguntzen dio, gorputzarekin bitaminak osagai gehigarri bat saturatu bitartean. Te zuriaren efektu positiboa dentistak adierazi du, edari honen konposizioa erretzeari uzteko osagaiak dituela diotenean. Aldi berean, cosmetologoek tearen eragin positiboa azaltzen zuten azalean. Erabilera erregularrarekin, konplexua hobetzen da, gainera, tea zuria antiinflamatorioak eragiten du eta sistema immunologikoa indartzen laguntzen du. Te zuriak odol-presioa arautzen du. Erabilera abantaila garrantzitsu gisa balio du, tea zuria edateko oso erabilgarria da paziente hipotonikoentzat.\nTe zuria erostea, ñabardura batzuei buruz gogoratu beharko zenuke, bakarrik gorde behar duzu poltsa itxian. Biltegiratzeak ez du atzerriko usainik eta usain bereziko usainik eduki behar. Gainera, eguzkiaren argia eta zuzeneko argia gorde beharko zenuke. Prestaketari dagokionez, edari honen xedea 3 koilarakada osoa da, 1 litro ur irakinetan, edo 1 koilaratxo bakoitzeko ur irakinetan kopa bakoitzeko. Ura irakiten duen edari hau prestatzeko, te zuria egiteko tenperatura ez da 70-75 gradu baino gehiago behar izango da kontuan hartuta. 10 minutuz behar dituzu tea, eta ondoren edari zoragarria, zoragarria, goxoa eta, batez ere, erabilgarria izango duzu. Edan ezazu azukreik gabe, edulkoratzaile artifizialak saihestuz. Nahi izanez gero, ezti koilarakada bat bakarrik gehitu dezakezu.\nTe zuriz hornitu ostean, 15-20 orduz gordetako propietate erabilgarriak daude. Nahikoa izan arren, gauza bera, arau jakin bat bete behar luke. Medikuek egunean 2-3 edalontzi baino gehiago edatea gomendatzen dute. Te beste edozein bezala, ez da gomendagarria tea zuria haurdun dauden eta edoskitzeko emakumeak kontsumitzea, kafeina edukiak haurtxoaren egoera negatiboki eragin dezakeelako. Era berean edari hau mantendu behar da insomnioa, urdaileko ultzerak, gastritis, diabetesa eta hipertentsioa eta giltzurrunetako gaixotasuna duten pertsonak.\nTe zuria substantzia baliagarrien edukiontzi gisa deitu daiteke, nerbio sistemaren lana normalizatzeko, odola arazteko, giltzurrunak, gibela, odolaren oxigenoa xurgatzen lagunduko du, bihotzeko gaixotasunak eta odolak saihesteko laguntzen du. Te zuria: edaririk baliotsuena eta goxoa, dudarik gabe.\nOzpina balsamicoa: sukaldaritza ona eta jatea\nElikadura osasuntsuari buruzko mito batzuk\nZer da janari azkarra kaltegarria?\nAneta, perrexila, cilantro: propietate erabilgarriak\nSagarrak fruta erabilgarriena bezala ezagutzen dira\nOliba eta oliba: propietate sendagarriak\nArtzain Sektoreko Artzain Eskoziarra\nNire amari opari bat nire eskuekin: artisau-loreak, kotoi artilezkoak\nNola esterilize etxean kontserbatzeko latak: mikrouhin batean, labean, multivariate\nNola txantxa edo oinarrizko jakitea ikastea\nNola emaztea ideal bihurtzea?\nEztia agariko ozpinetako entsalada\nShish kebab haitzulotik izterrean\nEguzkiaren eragina gaixotasun onkologikoek eragiten dute?\nOnddo eta perla garagar zopa\nSorozabal eta ile estiloko tresnak eta tresnak\nNola zehaztu zure gizon gazte fidagarria bada\nAurrera, itsasoari begira: udako bilduma Guess 2016\nAbricots-eko jam (Kiev)\nNekea hondoratzen denean\nNekea kronikoa folk erremedioak


BilbaoMusikaren Musika Eskolak zortzi formakuntza tailer antolatu ditu . El Correo\nBilbaoMusikaren Musika Eskolak zortzi formakuntza tailer antolatu ditu\nEkainaren 4ra arte La Galeran burutuko diren tailerren prezioa 10 eta 70 euro artekoa da, ordu kopuruaren arabera\nBilbaoMusika erakundearen Musika Eskolak gai desberdinen inguruko zortzi formakuntza tailer antolatu ditu, besteak beste, irakasle, zuzendari, musika talde, ikasle eta konpositoreei zuzenduta. Ekainaren 4ra arte La Galeran burutuko diren tailerren prezioa 10 eta 70 euro artekoa da, ordu kopuruaren arabera.Hain zuzen, BilbaoMusikak jakinarazi duenez, Jeronimo Martin irakasleak 'Soundpainting' ikastaro bat eskainiko du otsailaren 10, 17 eta 24an eta martxoaren 10ean, musikariei zuzenduta. Soundpainting teknika diziplina anitzeko konposaketarako zeinu hizkuntza unibertsala da, musikariek, aktoreek, dantzariek eta ikus artistek zuzenean interpretatzen dutena.Halaber, Joserra Gutierrezek partitura editoreak, sekuentziazio programak eta antzeko baliabideak erabiltzen erakutsiko du otsailaren 24an, martxoaren 10 eta 24an eta apirilaren 7an, 'Konposizioa eta moldaketak teknologia berriekin' tailerran, eta Monica Linaresek behaketa, meditazio eta arreta osoa teknikak erakutsiko ditu ekainaren 2, 3 eta 4an, 'Biola eta biolina mindfulness' izeneko ikastaroan.Bestalde, Pedro Estevanek 'Perkusio historikoa' klasea eskainiko du ekainaren 2an eta 3an, eta Jordi Albertek, aldiz, musika instrumentuan hobekuntza handiagoa lortzeko motrizitate eraginkor eta osasuntsua garatzeko baliabideen garrantzia erakutsiko du 'Haizezko instrumentuei aplikatutako gorputz teknikak' ikastaroan, maiatzaren 5ean eta 6an.Apirilaren 28an eta 29an, Luis Fernando Barandiaranek piano ikastaroa eskainiko die musika eskoletako eta erdi mailako kontserbatorioetako piano ikasleei, eta martxoaren 31an eta apirilaren 7an, musika irakasleek 'Musika eskola eta aniztasuna. Ikasketa kooperatiboa' tailerrean ikasgelako ikasleen aniztasunaz eta haien behar partikularrez jabetuko dira, Maiteder Lertxundi psikopedagogoa hezkuntza bereziko espezialista eta musikoterapeutaren eskutik.Azkenik, Ghaith Almulhemek 'Gitarra elektrikorako legato teknikaren ikastaro trinkoa' izeneko tailerra eskainiko du martxoaren 10, 17, 24 eta 31an eta apirilaren 7an. Ikastaroan legato teknikaren (gitarra elektrikorako teknika gehienak hemendik datoz) oinarriak ikasiko dituzte gitarra jotzaileek eta gitarra ikasleek.TEMAS


Fermin eta Iñigo Muguruzak azken aldiz elkarrekin jo zutenekoa | IRRATIA\n18 SEPT. 2019 - 01:39h\nFermin Inigo Muguruza erreportajea 190918\nToots and The Maytalsen 'Pressure Drop' abestiak esnatzen du Fermin Muguruza, Joxe Ripiauk bere lehen diskoan 'Presaka'-n ekarri zuena, «eta gogoratzen dut hura, ahotsa jartzen ere aritu nintzenekoa». Egun gutxi, gutxiegi, igaro dira oraindik Iñigo Muguruza hil zenetik eta oso present dago 'Black is Beltza'-ren azken artefaktuaz hitz egiteko eman dugun hitzorduan, «denak eramaten nau Iñigorengana».\nGehiegi ez baina tarte bat hartu dugu egun hauetako emozioak jasotzeko, «polita da elkarrizketa honen bidez jasotako maitasun uholdea eskertu ahal izatea. Ezin izan diet denei erantzun eta baliatu nahi nuke horretarako. Oso mezu hunkigarriak jaso ditugu. Ikusi dugu zer babes dugun herrian, zer maitasun... eta zer lurrikara sortu den. Jende pila bat inguratu zaigu 'eutsi', 'animo'... esatera eta azpimarratu nahi nuke harrotasun puntu hori, herri honek zer indar duen halako kasuetan, zer sustraituta dagoen egiten dugun lana. Gero kritikatuko ditugu mila gauza baina horrelako momentu latz batean jende guztiaren babesa jaso dugu, gainezka egin digu elkartasun uholdeak. Jarraitu egin behar dugu orain, konturatzen gara gure lanak zer eragin izan duen, merezi izan du eta beraz lanean jarraituko dut».\nAnaiaren azken urteetako oroitzapenak ditu Fermin Muguruzak buruan egun hauetan. Amaia Apaolaza manager izandakoari Ordizian egin zioten omenaldikoak, adibidez, «Iñigori diagnostikatu zioten esklerosi anizkoitza eta oso ikututa baina etorri egin zen eta eskenatokira igo ginen Esne Beltzakoekin batera Mikel Anestesia, Kaki Arkarazo, Mikel Abrego, Iñigo eta bostok... 'Gora Herria', 'Sarri Sarri'... jo genituen...».\nEta azken irudi bat, eskenatokia elkarbanatu zuten azken bi aldietakoa. Ferminek Adarra Saria jaso zuenean Negu Gorriakeko guztiak elkartu eta igo ziren kantu pare bat eskaintzera. Orduan, Michaela Chalmeta big banda izan zuten lagun eta beste emanaldi bat egin zuten Bartzelonan, Grec festibalean. «Esan nion Iñigori ia etorri nahi zuen, izugarria izango zela. Berak ere harreman handia izan zuen Kataluniarekin. Egun batzutara argazki bat bidali zidan. Adarra Saria jasotzeko prestatu zuen Ho Chi Minhen kamiseta ageri zen eta ondoan bidaia txartela. 'Jo, orduan bazatoz?', galdetu nion, 'Bai, lortu ampli bat eta gitarra bat eta hor egongo naiz'. 'Gora Herria' eta 'Sarri Sarri' jo genituen, amaieran publikoa eskenatokira igo zen eta ni jendearekin aurrera joan nintzen, bera orduan erdi-erdian jarri zen gitarrarekin eta argazki hori izugarria da: hor dago bera, bizkarrez baina zentroan... eta hori da GARAko eskelan erabili genuena, idatzita: 'Paradisu Zineman ikusiko gara, maitia, maitia'».


Maialen Arteaga Gonzalez\nEtorkizunik gabeko belaunaldia etorkizunerako giltzarri\nBelaunaldiak sailkatzeko joera dago, egin duten ekarpenaren arabera, bizi duten mugimenduaren arabera edo eta utzi duten mundu antolaketaren arabera. Z belaunaldia da izendatutako azkena, millennial belaunaldiaren ostean etorri dena. Era digitalean jaio dira, eta paradigma aldaketak lanaren, hezkuntzaren eta mundu ulerkeraren agertoki berriak eskaini dizkie, baita Euskal Herrian ere. Azken urteetan goiburu argi batekin izendatu dituzte: etorkizun ezaren belaunaldia.\nArgazkia. FOKU. Argazkian, Oihan Errekondo Altuna eta Ainhoa Bueno Munarriz.\n“Etorkizuna” hitza sareko bilatzailean jarri, eta 65 milisegundotan aurkitu ditu erantzunak. Azkar. Azkarregi, akaso, orainean dauden zantzuei erreparatuz gero. Baina, zer da etorkizuna? “Etortzeko den denbora, mintzatzen den unetik aurreragoko denborahedadura, gertatzeko dagoena” dio hiztegiak, argi. Belaunaldi batzuek ordea, Googlek ez bezala, ez dute etorkizunaren inguruko erantzunik izan orainean. Geroaz mintzatzea arrotza, nekeza eta pentsaezina zaie. No Future-Etorkizun ezaren belaunaldi bezala izendatu dituzte azken bi urteetan egungo gazteak; beraien gurasoak baino okerrago biziko den lehenengo belaunaldia, alegia. Paradoxikoa da, baina ez dagoen zerbaitek ematen die abizena gaurko gazteei.\n«Etorkizuna hortik dagoen garai anbiguo gisa pertzibitzen dut, noizbait helduko dena eta ez dakidana oso ongi irudikatzen», aitortu du Ainhoa Bueno Munarriz gazteak. 20 urte ditu, eta Abaurregainakoa da, Nafar Pirineoetakoa. Orain Historiako gradua ikasten ari da Gasteizen, eta bertan bizi da, lagun batzuekin batera konpartitzen du pisua. Errealitate horretatik geroaren zerumuga «ezabatuta» dagoela ikusten du: «Ez dugu etorkizuna irudikatzeko tresnarik. Agian lehengo gazteek norabide edo ipar jakin batean eraikitzen zuten haien biziproiektua, arrakasta lortzera bidean urratsak zehaztuago egonik. Guk ez, guk ezin dugu; ipar hori ezabatu digute». Ipar orratzak ez die etorkizunerako norabiderik markatzen, baina hori ezin da modu hutsalean ulertu: «Gure bizitza baldintza materialetan eraikitzerako orduan krisi garaiak bakarrik ezagutu dituen gazte subjektuak gara, 2008tik hasita gaur arte. Gure belaunaldiak baldintza emozional zein materialak krisi horien erreferentziapean garatu ditu», dio Oihan Errekondo Altuna gazte usurbildarrak.\nAINHOA BUENO «Ez dugu etorkizuna irudikatzeko tresnarik. Agian lehengo gazteek norabide edo ipar jakin batean eraikitzen zuten haien biziproiektua, arrakasta lortzera bidean urratsak zehaztuago egonik. Guk ez, guk ezin dugu»\nBeste paradoxa bat mahaigaineratu du Errekondok: «Inoizko belaunaldirik prestatuena gara, bizi proiektua eraikitzeko txikitatik besteak baino gehiago izatea exijitu zaiona, bizi baldintza duinik izan gabe. Konpetentzia horretan hezi gaituzte umetatik. Baina, aldi berean, etorkizunean pentsatzeko baldintzarik ez duen belaunaldia gara, espektatibarik egin ezin ditzakeena». Bueno bat dator Errekondorekin; begirada geroan jarriz gero, lausotuta ageri zaio dena. «Zaila egiten zait bizi-proiektu bat irudikatzea hainbeste ziurgabetasunekin, jakin gabe etxebizitza bat izanen dudan, hori ordaintzeko lan duin bat izanen dudan…\nEta baldintza materialetatik haratago, etorkizun hori jasoko dugun gazteok nola biziko garen, zer bizi-eredu garatuko dugun». «Oso zaila egiten zaigu, ez daukagulako exijitu diguten espektatiba hori betetzeko bermerik; ez bizitza pertsonalean, ez belaunaldi bezala, ez dakigu etorkizuna nola kaskartuko zaigun. Saldu diguten etorkizuna irudikatzetik materializatzera arrakala izugarria nabaritzen da», gehitu du Errekondok.\nEGUNEROKOAN, MILAKA ADIBIDE\nTeoria eta hitz potoloen atzean eguneroko adibide garbiak ikusten dituzte. Emantzipatzeko adina, esaterako. 30 urtetan dago Hego Euskal Herriko bataz bestekoa. Larria deritzo Errenkondori: «Emantzipazioa salto kualitatibo oso garrantzitsua da bizi proiektua garatzera bidean. Bataz bestekoa adin buelta horretan egotea basakeria bat da. No future belaunaldiaren islada garbia da». Nafar Pirineotako ikuspegitik ere afera berdina bizi du Buenok. Etxebizitza eskubidearen urraketak beste hainbat arazo katebegi bailiran lotzen ditu: «Bizitzen ari garena ez da kasualitatezkoa edo naturala, urteetan atzera harturiko erabaki politiko ezberdinen ondorio kausal hutsa baizik, eta erantzule zuzenak ditu beraz, herriei entzungor egin dietenak. Honen ondorio praktikorik nagusiena despoblazioa da, herrialde hirizentrista bat sustatzearen eskutik. Gure herriak husten ari dira, ez dagoelako ez etxebizitzarik, ez lanposturik». Gazte exodoa bailitzan, bizilekuetatik alde egitera kondenatzen dituztela dio.\nKate berdineko beste katebegi bat da ikasteko aukera eza. Nerabezarotik hiriguneetara joatera bultzatzen ditu horrek, Pirinioetako herriak asteburuetako eta turismorako toki soil bezala bideratuz. «Agortzen ari dira eskualdean bizi-proiektuak garatzeko aukerak, eta asteburutarako aisialdira zein turismora kondenatu nahi dute Pirinioa. Ikasketak hemen egiteko aukera ezak mesederik ez eta kalte handia egiten dio egoerari, 16 urterekin gazteok hirira joan behar izaten baitugu, gure herriekiko deserrotze handia sortzen duena». Deserrotze horrek, behintzat, lanpostu duinagoak izatea ekarriko balu, bestelakoa litzake egoera.\nOIHAN ERREKONDO «Gure bizitza balditza materialetan eraikitzerako orduan krisi garaiak bakarrik ezagutu dituen gazte subjektuak gara.»\nBaina, Buenoren ustez, unibertsitate tituluak ez ditu etorkizunerako berme gehiago eskaintzen: «Unibertsitateko hezkuntza eredua agortuta dago. Formakuntza teoriko-praktiko, kolektibo eta pedagogikoa izatetik urrun, kalitate negargarriko ikaskuntza-prozesu indibidual eta memoristiko hutsa jartzen du erdigunean, gure garapena bermatzen ez duena. Uste dut, gainera, lanpostu bat bermatzearen eta duintasuna eskaintzearen baieztapenak aspaldian galdu zuela zilegitasuna. Uste dut erdigunean jartzeko eztabaida dela etorkizunera begirako bermeena. Unibertsitate titulu batek non eskaintzen dizu biziproiektu bat garatzeko aukera?», galdetu du, erantzuna jakin badakien arren.\nNafar Pirinio inguruko azken urteetako bilakaerari erreparatuz, etorkizunaren gainbehera sumatzen du begiekin. Bere bizilekuan bultzatu nahi duten herri eta hiri eredua eredu kapitalista dela uste du: «Lanpostu faltari lehen sektorearen larritasuna gehitu beharko genioke. Landa-eremuaren ezaugarri historiko izan diren nekazaritza eta abeltzaintza egoera itogarrian daude; produktuei ateratzen zaien etekina oso txikia (lotsagarria) da, eta diru-laguntzei esker bizirautera mugatuta ikusten du bere burua sektoreak. Duen azpiegitura garestiarekin eta eskaintzen duen etekin gutxiarekin, geroz eta gazte gutxiagok egiten dute nekazari edo abeltzain autonomo izateko hautua, sektorearen belaunaldierreleboa zailduz. Zerbitzuetara eta turismora kondenatu nahi dute gure eskualdea».\nAdibide garbi batzuk zerrendatu ditu: «Kanterak, haize-errotak, zabortegiak, Itoizeko urtegia, urpean geratutako etxeak, etxegabetutako familiak...». Gertuko adibideak zerrendatuta galdera bat datorkio: «Hornigaiak ustiatu bai, baina norentzat?». Erantzuna badaki Buenok, baina hitzez ez ematea erabaki du, seguru dago irakurri gabe ere irakurleak erantzuna badakiela.\nPREKARIETATEA, BIZITZAREN ERDIGUNE\nPrekarietatea. Belaunaldi horrek sarritan entzun eta irakurri duen beste hitz potolo bat, katebegi guztiek amankomunean duten elementua, elkarlotzen eta elikatzen dituena. Errekondoren ustez, ordea, momentu puntualetako baldintza edo egoera gisa saldu diete prekarietatea, baina haren ustez, belaunaldian errotuta dagoen funtsezko elementu estrukturala da: «Prekarietatea gure bizitzaren erdigunean dago, gure bizi eredua bera prekarioa da. Ez dago soilean sektore prekariezaturik, bizi eredu prekarioa erdigunean jarrita hezi garen belaunaldia gara». Kontratu gabeko lanak, sobre batean jasotako soldatak, kontraturik izatekotan, ebentualak, praktiketakoak, zaintza lanak...zerrenda luzea da. Datuek ere Errekondoren esanak baieztatzen dituzte.\n2021ean %37 igo da gazte langabezia Hego Euskal Herrian, eta 15-29 urte bitartean bigarren heriotza kausa ez naturala da suizidioa. Adituen arabera, astean lau pertsona suizidatzen dira. Probabilitate hori handiagoa da adin tarte horretan. Osasun mentalaren auzia garrantzizko arazoen periferian kokatu da beti. Datu gordinek, ordea, erdigunerago kokatu dute azken hilabeteetan. Buenok dio datuen arteko ekuazioa ez dela kasualitatea, ez da kasualitatea etorkizunik ez duen belaunaldiak bere buruaz beste inoiz baino gehiago egitea: «Etorkizun ezari aurre egiteko elementu gutxiegi du egungo gazteriak, bai objektiboki, bai subjektiboki.\nOIHAN ERREKONDO «Inoizko belaunaldirik prestatuena gara, bizi proiektua eraikitzeko txikitatik besteak baino gehiago izatea exijitu zaiona, bizi baldintza duinik izan gabe»\nTestuinguru honetan gaixotasun mentalen diagnostikoak gora egiten jarraitzen duen bitartean, tabu gaiak izaten jarraitzeaz gain, gazteok hauek kudeatzeko erreminta objektiborik gabe jarraitzen dugu». Arazoa konpontzeko giltzak esku pribatuen esku geratzen direla dio. «Pribatu gutxi batzuen esku egoten jarraitzen du; gure osasun mentalarekin negozioa egin nahi dute instituzioek. Horren bitartean, kontsumismo logikatik at kokatzen diren aisialdi eredu alternatiboak ukatzen zaizkigu, gazteok harremantzeko espazio segururik gabe utziz, oraindik larriago, harremanak likidotzen ari diren testuinguru batean».\nDatuen aurrean larritasunez mintzo da Errekondo, baina, aldi berean, tamalez, ez da harritzen. «Termometro batekin neurtuko bagenu, gure belaunaldiaren egoera emozionalaren eboluzioa erakusten dituen datuak dira». Zenbakien analisi sinplista egin izan dela dio, testuinguruari, faktoreei erreparatu gabe, kasu isolatu gisa aztertu direla. «Depresioak eta suizidioak ezin dira aztertu arazo pertsonal edo indibidual moduan, arazo kolektiboak dira, gizarte arazoak dira. Lotura zuzena dute gure bizi eta lan baldintzekin». Interes horrek logika «kapitalista patriarkalari» erantzuten diola adierazi du: «Eredu neoliberala ezartzen dute gure bizi proiektuen baitan, konpetentzia dago bizitzen erdigunean pertsonak egon beharrean, eta horrek produktu bilakatzen gaitu. Lan mundura sartzean exijitzen zaigun guztia ditugun baldintza urriekin...oso konplexua da dena, baina lotuta dago».\nAINHOA BUENO «Klandestinitate ariketa izan dira maitasuna eta harremanak»\nErrekondo Buruntzaldeako Irauli talde prekarioko kide da, eta perspektiba horren betaurrekoetatik ere eskaini du ikuspuntua: «Pobrezia eta prekariezazioarekin bukatzea ezinbestekoa da. Konponbideak erraza ematen du, baina berez sistema osoaren errotiko aldaketa bat exijitzen du. Sistema eraginkorra da lan baldintza prekarioak daudelako, eskulan produktiboa dagoelako. Horretatik elikatzen da». Baina argi du prekariezatutako belaunaldi oso batez mintzo den arren, bazterrerago dauden sektoreak ere badaudela: «Sektore zaurgarrienekin egon behar gara, gu belaunaldi oso bat gara, baina ez gara gu bakarrik. Pertsonak erdigunean jarriko dituen bizitza bat behar dugu, hain sinple, eta hain konplikatua aldi berean».\nEgoerari aurre egiteko arnasguneak ere identifikatu zituzten. Harremanak izan dira gazteon helduleku nagusi, eta helduleku horiek oratzearren kriminalizatu dituzte hain zuzen. Baina, ba al dago harremanik gabeko elkar zaintzarik? «Klandestinitate ariketa izan dira maitasuna eta harremanak». Horrela bizi izan du Buenok. Arnasgune zitzaizkion heldulekuak kontrabandoz sostengatzen ibili da, beste milaka gazte bezala. «Azken hilabeteetako debekuak harremanen esparruan fokalizatu dira, gazteok harremantzeko espaziorik gabe utziz.\nAINHOA BUENO «Gazteoi memoria idatzi eta konponbiderako lehen lerroan egotea dagokigu. Eta mezu zuzen bat daukagu; gureak presoak ezagutuko dituen azken belaunaldia izan nahi du.»\nBaina argi dago gure identitateak kolektiboan eraikitzeko beharra, baita gure arteko zaintza praktikatzekoa», ondorioztatu du. Harremanen kriminalizazio eta klandestinitateak arrastoak utzi dituela uste du, oraindik zama hori nabaritzen du. «Harremanen kalitateak behera egin duela uste dut, eta hemen paper garrantzitsua jokatzen du neoliberalismoak, gure herrian hain esanguratsua den sen eta sare komunitarioa higatu eta bakartuz. Hala, norberaren zoriontasunaren eta askatasun faltsuen izenean, arazo kolektibo eta erantzukizun indibidualen arteko lehia areagotu da».\nEstrategia horren aurrean, harremanei gaitasun politiko aitortu behar zaiola azaldu du. «Behar afektibo eta sozialak asetuko dituzten sareak eraiki behar ditugu, harreman osasuntsuak sustatuz eta modu kolektiboan egoerari aurre eginez. Eta zentzu horretan, militantzia, borroka eta bestelako espazio kolektiboak sozializatu behar ditugu helduleku gisa».\nEtorkizun ezaren belaunaldia ez eze, erruaren aurpegi berria ere izan dira gazteak. «Arazoaren oinarrira jo aurretik fokua gazteongan jarri nahi izan da, presio sozial hori beste behin gure gain jartzeko: politikariek, komunikabideek estrategia izugarria izan dute erroko arazoez hitz egin ez, eta agenda osoa gutaz hizketan pasatzeko», azaldu du Errekondok.\nOIHAN ERREKONDO «Gazteok izan gara arazoaren erdigune, baina ez da ezer berria, etorkizuneko interesak lortzeko ondo lotutako estrategia oso bat da. Beti kriminalizatu izan gaituzte geroko adoktrinamendu sozial bat lortzeko»\nKriminalizazio hori, ordea, betiko kontua dela dio: «Gazteok izan gara arazoaren erdigune, baina ez da ezer berria, etorkizuneko interesak lortzeko ondo lotutako estrategia oso bat da. Beti kriminalizatu izan gaituzte geroko adoktrinamendu sozial bat lortzeko». Bueno guztiz bat dator kidearekin. Interes argi bat ikusten du atzean: «Helburu oso konkretu bat izan du estrategiak; gure bizi-baldintza prekarioen erantzule gure buruak markatzea, gu geu gure bizitzen eta buruen jabe garela sinistaraztea. Eta gu garela zoriontasuna, arrakasta eta duintasuna lortzearen erantzule bakarrak». Itxurakerien aurrean argi dute ez direla geldirik geratuko: «Pandemia garaian argi geratu da lehen lerroan izan garela egoera salatzeko, garbi ikusi da benetan gaitasunak ditugula alternatibak eraikitzeko».\nEtorkizunaz mintzo direla, ezin aipatu gabe utzi belaunaldi berriak irudikatzen duen ametsetako Euskal Herria. Lurraldeko egoera guztiz aldatu da hamar-hamabost urtetan: globalizazio basatiaren eragina, estrategia aldaketa, gatazka ondorioen konponbideen logika... Horrek belaunaldi arrakala areagotu du euskal jendartean. «Elementu identitarioak apalduz agertzen zaizkigu guri, euskal kulturaren transmisioari zailtasunak jartzen dizkiote eta gutxinaka herri nortasunaren izaera itzaltzeko saiakera egiten dute.\nAINHOA BUENO «Galtzeko ezer eta dena irabazteko duen belaunaldia gara. Nekez egin dezakeelako okerrera lokatzetan dagoen gazte belaunaldi oso baten egoerak.»\nHonen guztiaren aurrean, erranen nuke gure gurasoen belaunaldiarekin alderaturik oso bestelakoa dela eszenatokia. Errepresio formak aldatu dira; ez da modu hain azalekoan ematen, eta erreminta ezberdinen bitartez zapaltzen gaituzte», zehaztu du Buenok. Euskararen auzia jarri du adibidetzat: «Eztabaida arazo estrukturala izatetik hautu eta erabaki pertsonalera bideratu nahi dela. Baina sozializatu eta borrokatu behar dugu euskararen ezagutza hutsak ez duela ez hizkuntzaren biziraupena bermatuko ez gure herria euskaldunduko. Arazo indibidualetik erantzukizun kolektibora egin behar dugu salto». Euskal Presoen auziarekin ere egoera guztiz bestelakoa dela iruditzen zaio. «Gure belaunaldiak ez ditu kide horiek kalean ezagutu, eta etxean edo herrian izan dugu haien berri, tabernetan eta ekimenetan haien argazkiak ikusiz.\nHala ere, urruntasuna ez da soilik objektiboa, eta Estatuak lan handia egiten du konponbidearekiko urruntasunean sakontzeko. Herri-memoria ezabatu eta errelato faltsu bat inposatu nahi digu, ekimenak debekatuz edota historia desitxuratuz». Frantziar eta espainiar estatuen errepresioa eta estrategia bestelakoa bada ere, belaunaldi berrien erantzukizuna berdintsua da: «Gazteoi memoria idatzi eta konponbiderako lehen lerroan egotea dagokigu. Eta mezu zuzen bat daukagu; gureak presoak ezagutuko dituen azken belaunaldia izan nahi du».\nBeraien belaunaldiari jarri dizkioten abizenetan pentsatzen jarri dira: erruaren belaunaldia, etorkizun ezaren belaunaldia, sare sozialen belaunaldia, itxurarena... Beste izen batzuk okurritzen zaizkie: «Espektatiba faltsuen belaunaldia», esan du Errekondok. Buenok argi ilunak jostea du nahiago: «Galtzeko ezer eta dena irabazteko duen belaunaldia. Nekez egin dezakeelako okerrera lokatzetan dagoen gazte belaunaldi oso baten egoerak» “Etorkizuna” hitza haien bilatzaileetan jarriz gero, seguru asko, ez lituzkete erantzunak Googlek bezain azkar bilatuko, ez dute erantzunak esku artean izateko baldintzarik. Bidea egiteko, ordea, beti ez dira erantzunak behar, sarritan galdera ikurrak toki egokian jartzearekin eta anbizioa izatearekin nahiko da.


Bost hilabete 'Audiencian' | Harian | Berria\nBost hilabete 'Audiencian'\nEpaituek ez dituzte erraz ahaztuko Madrilgo San Fernando de Henaresko auzi gelan bizitakoak: kaosa, zentzugabekeriak, liskarrak eta akusazio gogorrak, besteak beste. Auzia nola «erortzen» zen ikusi zuten.\nAuzipetuak, herriko tabernetako ordezkariak eta haiei babesa ematera joandakoak, auzitegiaren atarian, epaiketaren lehen egunean. MARTA JARA / ARGAZKI PRESS\nOinarri ahulekin hasi zen, duela bost hilabete, 35/02 auziari dagokion epaiketa. Ibilaldi luze eta gorabeheratsuaren ondoren, zigor eskaerak nabarmen txikituta eta Batasuneko kide izan direlako akusazioarekin amaitu da ahozko saioa.\n1. Kaosa lehen egunean\n36 akusatuekin eta guztira 372 urteko kartzela eskaerekin hasi zen epaiketa iazko urriaren 17an, Espainiako Auzitegi Nazionalak San Fernando de Henaresen duen egoitzan. Akusatuez gain, 110 herriko taberna eta kultur elkartetako ordezkariekin hasi zen saioa, behartuta baitzeuden han egotera: auzipetuen lau abokatu eta herriko tabernen hogei. Handia zen epaiketa berezirako gordetako azpiegitura; baina txikiegia, halere. Kaosean murgilduta joan zen epaiketa nola garatu prestatzeko bihurtu zen eguna.\nDefentsarako abokatuek epaiketa aurretiko hainbat eskaera egin, eta epaimahaiak bi erabaki hartuta amaitu zen lehen eguna: ebatzi zuen 110 herriko taberna eta elkartetako ordezkariek ez zutela saio guztietan egon beharrik, eta prostituzioan aritzen diren langileen laguntzarako Askabide elkartea epaiketatik ateratzea onartu zuen.\nJosu Iraeta eta Jose Antonio Ejido auzitik kanpo uzteko ere eskatu zuten defentsek, haiei leporatzen zitzaizkienak preskribatuta zeudelako. Halaber, abokatuek galdegin zuten sei epaituk saio guztietara joateko beharrik ez izatea, haien egoera pertsonalengatik edota osasun arazoengatik. Eskaera horiek guztiak onartu zituen epaimahaiak, aurrerago.\n2. Akusatuak, lekukoak\nUrriaren 18an hasi zen epaiketa bera, akusatuen deklarazioekin. Lekukoen azalpenekin jarraitu zuen hurrengo asteetan. Akusatuek ukatu egin zuten ETArekin harremana dutela, eta HB, EH zein Batasuneko mahai nazionalek ere ez zutela erakunde armatuarekin loturarik ziurtatu zuten. Alderdi politikoek beren irizpide propioen arabera jarduten zutela azaldu zuten. Herriko tabernek ETA finantzatzen zutela ere ukatu zuten bai akusatuek, bai lekukoek.\n3. 'Herrikoen' plantoa\nTabernetako ordezkariak ez dira auzipetuta egon; ez dira lekuko izan. Irudi zehaztugabe batean harrapatuta jardun dute auzian. Fiskala, halere, auzipetu gisa tratatzen saiatu zen epaiketara deklaratzera joan ziren egunean. Guztiak galdekatzen. Abokatuek protesta gogorrak egin arren, epaimahaiak galdeketa baimendu zuen, baina herrikoetako ordezkariek planto egin zuten orduan. Akusatuen ondotik altxatu, eta epaiketa gelatik alde egin zuten. Fiskalaren galderei erantzuteko beharrik ez zutela aitortu zuen orduan epaimahaiak.\nGuardia zibilak, Espainiako poliziak eta ertzainak ziren akusazioen baliabide nagusia. Epaimahaiak peritu gisa onartu zituen, gainera; gai jakin batean aditu diren pertsona inpartzial gisa. Akusazioek ez zuten esperotako emaitza jaso, ordea. Ez zutela gaiaren inguruko ikerketarik egin aitortu zuten perituek; polizien artxibo batzuk ikusi besterik ez zutela egin, eta datuak ez zituztela egiaztatu ere egin. Akusatu jakin batzuei buruz galdetuta, errugabetasuna baieztatu ere egin zuen Espainiako polizia batek.\nJaurlaritzan Ertzaintzaren zuzendari izandako Jon Uriartek esan zuen akusatu guztiak errugabe direla; azaldu zuen ez zutela ETArekin zerikusirik, eta 2004tik aurrera bide demokratikoen aldeko apustu argia sustatu zutela.\n5. Zigor eskaerek, behera\nZigor eskaerak berresteko unea iristean, aldaketa bitxi bat egin zuen fiskalak. Heldulekurik gabe zegoela jakitun, akusazioa aldatu zuen: ETAko kide izatea egotzi ordez, Herri Batasuneko kide izatea leporatu zien epaituei. Hala ere, ez zituen bertan behera utzi akusazio guztiak. Bederatziren aurkakoak ezabatu zituen; bostentzat lau urte eta erdiko zigorrak eskatu zituen, eta gainontzekoentzat, bi urtetik gorakoak .\n6. «Erori egin da»\nHorrela deskribatu zuen Karmelo Landa auzipetuak abokatuen azken ondorioek utzi zutena. Auzia goitik behera erori zela zioen. Iñigo Iruin abokatuak ohartarazi zuen ezin zela inor zigortu HBko kide izatea egotzita. Zigorra ezarri ahal izateko, auzitegiek terroristatzat jotako beste erakunderen bateko kide izatea ere egotzi behar litzaiekeela, gutxienez, baina ez dela halakorik egin. Guztien absoluzioa beste aukerarik ez zuen eman, beraz.


Taula berria txertatzen du.\nZutabeak txertatzen ditu.\nUneko taula ezabatzen du.\nHautatutako zutabeak ezabatzen ditu.\nUneko taula hautatzen du.\nUneko errenkada hautatzen du.\nUneko gelaxka hautatzen du.\nElkarren segidako bi taula taula batean konbinatzen ditu. Taulek elkarren ondoan egon behar dute, paragrafo huts baten bidez bereiztu gabe.\nUneko taula bi taulatan zatitzen du kurtsorea dagoen kokalekuan. Komando hori atzitzeko, taulako gelaxka batean eskuineko botoiaz klik egin dezakezu.\nZutabe-zabalera elkarrizketa-koadroa irekitzen du. Hor zutabeen zabalera alda dezakezu.\nBanatu zutabeak uniformeki\nHautatutako zutabeen zabalera doitzen du hautapeneko zutabe zabalenaren zabalerarekin bat etortzeko. Taularen guztizko zabalerak ezin du orrialdearen zabalera gainditu.\nErrenkada-altuera elkarrizketa-koadroa irekitzen du. Hor errenkaden altuera alda dezakezu.\nErrenkada-altuerak automatikoki doitzen ditu gelaxken edukiarekin bat etortzeko. Hori da taula berrien ezarpen lehenetsia.\nBanatu errenkadak uniformeki\nHautatutako errenkaden altuera doitzen du hautapeneko errenkadarik altuenaren altuerarekin bat etortzeko.\nZatitu orrialdeen artean\nOrrialde-jauzi bat onartzen du uneko errenkadaren barruan.\nTaularen izenburuak ondorengo orrialdeetan errepikatzen ditu, taulak orrialde bat baino gehiago hartzen badu.\nElkarrizketa-koadro bat irekitzen du, eta hor hautatutako testua taula bihur dezakezu.\nElkarrizketa-koadro bat irekitzen du, eta hor uneko taula testu bihur dezakezu.\nFormula barra irekitzen du formulak sartzeko edo editatzeko.\nElkarrizketa-koadro bat irekitzen du, eta hor taulako zenbakien formatua zehaztu dezakezu.


Tapoi solidarioak Itzuli\nAutorea: Irene Posadas y Sonia Rubio\nIkastetxe osoan gauzatu zen “Mintzo diren hormak, irakasle diren lekuak” proiektuan, ikasleei galdera hau egin genien: Zure eskola gustatzen al zaizu? Horretarako egin zen biltzarrera bi delegatu bildu ziren gelako eta horiek eraman zituzten aurretiaz ikaskide guztiei jasotako iritziak. Hauek zuzendariari aurkeztu eta boto gehien jaso zituztenak hautatu ziren. Haur eskolakoek jolasaldi atseginagoa nahi zuten. Birziklapen gaiaz baliatu ginen, botila-tapoiekin jostailuak egiteko eta, horretarako, Caritasekin kolaboratuz, premian dauden pertsonei laguntzen dieten herriko boluntario-elkarte batekin harremanetan jarri ginen. Familiekin lantegi bat antolatu genuen: familiek jostailuak egiten lagundu ziguten eta, trukean, ikasleek kilo bana jaki eman zuten.\nGiza garapen iraunkorra, Kultur identitate eta dibertsitatea, Giza eskubideak\nPrograma hau 8 eta 11 urte bitarteko neska-mutilei zuzentzen zaie eta trebetasun sozio-emozionalak (trebetasun sozialak, erasoaz bestelako aukerak eta sentipenetako hezkuntza) hezteko lanabesa da. Funtsezko helburua, saioetan parte hartzen dutenek trebetasun horiei heltzea aztura, sekuentzia eta...... [+]\nJarduera honen helburua, Hego aldeko herrialdeen garapenean liskar armatuek dituzten ondorioak ezagutaraztea da. Horretarako, Giza Garapenaren Indizeko hainbat datu aztertuko dira, hala nola, bizi itxaropena, alfabetatze eta eskolaratze tasak, BPG per capita, etab. Datu horiek aztertu eta beste...... [+]\nMunduak elkarlotuz. “Mugarik gabeko eskubideak” ikasgelaz kanpo: migrazioak eta errefuxiatuak Murillo BHI-an\nAurtengo Munduak elkarlotuz-en edizioaren ondorioz sorturiko proiektu hau hainbat jarduerak osatu dute, migrazio eta errefuxiatuen arazoaren inguruan. “Mugarik gabeko eskubideak” testuaren diziplinarteko lan batetik abiatuta, Immigrazio eta Errefuxiatuen gaineko Jardunaldietan burutu ziren, bertan...... [+]


fasioren mendea (libro+cd+dvd). Aiko. Elkar.eus\nMusika » euskal musika » herri musika folklore dantzak\nfasioren mendea (libro+cd+dvd)\nLan honen bitartez (liburua+CD+DVD-a), jendeari herri kulturaren alde bat hurbildu nahi diogu: filarmonikarekin (akordeoia) eta euskal tradizioko musikarekin lotutakoa. Arratiako soinulari ospetsuenetako bat, Bonifazio Arandia Fasio (Igorre, 1909-1987), jaio zeneko ehungarren urteurrena ospatzea izan zen lana egiteko aitzakia. Deskripzioak egiteko, ikuspegi progresiboa erabili da: musika-tresna orokorrean aztertu da lehenengo, eta gero denbora, leku eta kultura testuinguru zehatz bati kokatuta. Horregatik, filarmonikaren bilakaera teknologikoaren historian jarri dugu arreta lehenengo, Euskal Herriaren mugetatik kanpo pasatu zena, baita prozesu hori Euskal Herrian ezartzeko moduari ere. Gero, Arratiako kultura eta musika egoerak zehatz aztertu dira. Amaitzeko, Bonifazio Arandia Fasioren irudiari heldu zaio, musika-tresnaren inguruan izandako gertaera guztiak beragan txertatzen eta lotzen direlako.\nLiburuarekin batera CD bat eta DVD bat datoz. CDk, Jon Etxebarri Iturbek, 1985. urtean, argitaratu gabe zegoen Fasioren grabazio adierazgarri bat dauka. DVDan, Fasio jotzen 1982an eta 1986an eta berari egin zitzaion omenaldia 1988an ikus dezakegu.


8.000 lagun inguru bildu dira Baionan, etxebizitza eskubidearen alde eta espekulazioaren aurka\nIparraldeko etxebizitzen ia herena bigarren etxebizitzak dira, hutsik daude, eta krisi handia sortu da gai honen inguruan.\nXebax Christy: "Fiskalitatea aldatu behar da jendea bultzatzeko etxebizitza bat urte osoan alokatzera"\nMilaka pertsona atera dira kalera Baionan, etxebizitza eskubidearen alde\nAzkenaldiko manifestaziorik jendetsuena izan da larunbat honetan Baionan. 8.000 pertsona inguru elkartu dira Lapurdiko hiriburuan etxebizitza eskubidearen alde eta espekulazioaren kontra deitutako manifestazioan. Izan ere, etxebizitzen krisia da une honetan Ipar Euskal Herriko arazo handienetako bat.\nManifestazioan parte hartu duten askok salatu dute etxe huts gehiegi daudela Iparraldean, etxeen ia herena bigarren etxebizitzak direla, erabilera turistikoa ematen zaiela askori eta horrek salmenta zein alokairuen prezioan eragina duela, salneurriak igoz eta jende askok merkatutik at utziz.\n32 gizarte eragilek egin dute bat deialdiarekin, eta pankarta, afixa zein mozorro ugari ikusi dira manifestarien artean, baita giltza hotsa ere, eduki ezin daitekeen etxearen sinbolotzat.\nUrte osoko alokairuak segurtatzea, prezioak arautzea eta babes sozialeko etxeak gehitzea eskatu dute, besteak beste, manifestariek. Eta bestelako politikak eta erabakiak hartzeko eskatu diete agintariei.


Telesforo Monzonen 'Urrundik' berrargitaratua aurkeztuko dute - Bergara - Goiena.eus\nTelesforo Monzonen 'Urrundik' berrargitaratua aurkeztuko dute\nEneko Azkarate 2016-11-03 10:02\nUrrundik liburua 1945ean argitaratu zen Mexikon, Telesforo Monzon erbestean zela.\nBegiraleak Elkarteak Olaso Dorrea Fundazioaren laguntzarekin berriro argitaratu duen Telesforo Monzonen Urrundik poema liburuaren aurkezpena izango da bihar, egubakoitza, hilak 4, Bergarako Olaso Dorrean. Ekitaldia publikoa izango da, hau da, edozein hurbil daiteke bertara. Hitzordua: azaroaren 4an, barikua, 18:30ean.\nOrain berrargitaratu den Urrundik liburua 1945an idatzi zen moduan plazaratzea erabaki dute bultzagileek, Telesforo Monzonek "orduan zeukan idazteko gisara".\nEkitaldia publikoa izango da, hau da, edozein hurbil daiteke bertara.\nUrrundik izan zen Telesforo Monzonen lehen liburua eta hari omenaldi modura argitaratu du Begiraleak Elkarteak, Olaso Dorrea Fundazioaren laguntzaz.\nEuskal kulturaren alde\n1932an eta 1933an hainbat bilkura izan ziren Donibane Lohizunen euskal kulturaren aldeko elkarte bat sortzeko eta egindako lanak bere fruitua eman zuen 1935ean, urte horretan sortu baitzen Begiraleak Elkartea. Sortzaileen artean ziren Mixel Dihartze, Elise Aramendi, Piarres Lafitte, Eugène Goienetxe, Jauregiberri medikua, Iratzeder, Madalena Jauregiberri…\nElkartearen helburua euskal literatura zabaltzea eta indartzea da. Hauek dira elkarteak lantzen dituen arloak: antzerkia, kantua, dantza, literatura, mendia, sukaldaritza, etnografia, euskal bestak… Berrehun bazkidetik gertu dauka eta gaur egun lehendakaria Xabier Soubelet da.


Nomada artean galduta - bizkaie.biz\nTxinako bidaian egindako parentesiaren helburua nomada mongoliarren bizimodua ezagutzea izan da, bizimodu hori daroen planetako familia bakarrak dira eta. Horretarako, 4x4 ibilgailu bat, gidari ona eta interprete bat alokatu eta edonorako bidea hartu dogu, jente horregaz biziteko asmoagaz. Ibilgailua, lur orotarikoa izan beharrean, furgoneta errusiar zahar bat da (hori bai, 4x4); gidaria ‘katxondo mentala’ da eta interpretea gaztetxuegia eta alperra. Baina alkarren artean guztiz desbardinak diran bost familiagaz egotea lortu dogu, gizarte-maila eta jatorri guztiz desbardinetakoak. Erraz ahaztuko ez dogun abenturea. Hona hemen Tander familiaren egun normal bat. Alaba bi daukazan bikote heldua da, gizarte-maila bajukoa.\nEguzkiak ez dau urten eta Toya, emaztea, altzauta dago. Goizeko lau eta erdiak dira eta ahuntzak eta behiak eratsi behar dira. Hamalau urteko Delgerma alaba zaharrenagaz egingo dau lana eta ordu bi baino gehiago emoten dabez egunero zeregin horretan. Oraindino hotz dago, egunez tenperaturea oso altua izaten dan arren. Mongoliako muturreko klima kontinentalaren ondorioz, oszilazino termikoa itzela da. Udan, tenperatura minimoa zero gradu zentigradukoa izan daiteke; maximoa, barriz, 30 graduraino hel daiteke. Ganera, mongoliarrek neguan hotz itzela aguantau behar dabe eta zero azpitik berrogei gradutan egotea oso normala da. Hori guztia hotzetik babesteko ‘ger’ sinple bategaz, mongoliarren ‘yurta’ tradizionala: tela lodi batez eginiko bizileku biribila; erdian, berotasuna emoteko, berogailu-sukalde bat daukie.\nGoizaldeko bostak aldera, eguzkiaren lehenengo izpiak estepa berdea argitzen hasi dira. Toya eta Delgerma ‘ger’ barruan sartu dira eta Tander lo dago oraindino. Orain, armozua preparau behar dabe: behor-esneagaz eginiko tea eta eurek egindako pasta batzuk. Arbolarik ez dagoanez, sua egiteko beste material batzuk topau behar dira eta mongoliarrek, munduko beste leku batzuetan legez, behien korotza erabilten dabe erregai legez. Toyak sua biztu dau eta Tander nagiak ataraten dabil ezkatzaren berotasuna aprobetxauta. Itchko, lau urteko neskatoa, familiako gazteena da eta oraindino fetu-jarreran dago lo, aitaren ohean. Ohe bi baino ez dagoz lau lagunentzako eta ‘ger’ barruan ez dago ezelako banaketarik. Intimidade berbeak ez dauka zentzurik Mongolian.\nTanderrek arin batean hartu dau tea esneagaz eta, botak jantzi ostean, ganaduagaz landa barriak eta hobeak topetako helburuagaz urten dau. Danetara, 200 bat abelburu daukiez: ahuntzak, ardiak, zaldiak eta behiak. Eta bakotxak beraren espazioa behar dau. Zaldi marroiaren ganean, Tanderrek ez dau denporarik galtzen eta laster batean urrundu da. Mongolia, duda barik, mugarik bako herrialdea da.\nGero eta bero handiagoa dago. Honezkero, Itchko izarrik dago, amari goizean eratsitako esneagaz gaztaia egiten laguntzen. Delgerma ur putzuetarantz doa, lau bat kilometrora. Ordu biko bidea dauka aurretik. Bueltan, etxeko lanak egin behar ditu.\nArratsaldea trankila da. Luzea danez, ‘siesta’ antzeko deskantsu bat egin daiteke. Auzoko batzuen bisiteak (kuriosidadez, gu berton gagozalako) loaldia eten dau eta ‘ger’ barruan sekulako astrapalea dago. Bisitariei dagoan onena eskaini behar jake. Holakoak dira nomada mongoliarrak. Galdeketea hasi dabe: ezkonduta zagoze? Zuen herrialdean zaldirik badago? Zer jaten dozue?... Gura barik, interes-gune bihurtu gara.\nBederatziak dira eta eguzkiak gogor joten dau oraindino. Zerumugan, hauts-hodei batek Tander zaldi ganean datorrela adierazoten deusku. Haren aurrean, mueta guztietako animaliak datoz korrika, egun osoa jaten pasau ostean. Zorionez, eguraldia ona izan da eta erraz topau dau kalidade oneko bedarra. Nomada mongoliarren bizimodua oso lotuta dago natureagaz eta haren menpe dagoz. Urtea ona bada, lasaitasunez bizi daitekez. Baina urte txar batek zorigaiztoko bizimodua ekarriko leuskie, 1990ean pasau zan legez, hiru miloe abere hil ziranean. 2006ak, antza, albiste onak dakarz Tanderren familiarentzat.\nAlkarregaz ospatzen dabez eguzkiaren azken izpiak. Hamar eta erdiak dira eta oraindino animaliak sailkatu barik dagoz. Hamaiketara arte ez dabe afaririk jaten. Handik ordu batera, Tanderren familia ohera doa. Bihar, barriro, Toyak eguzkiak baino lehenago urtengo dau kalera.\nHurrengo kronikan Gobi desertuko nomada bati eginiko alkarrizketea irakurriko dozue eta aldaketa klimatikoak munduko herrialderik garbienean daukazan eraginez ohartuko zaree.


Lidokaina superheroi-lanetan - Zientzia Kaiera\nIdoia Mutiloa eta Maria Zubiria\nNegua gerturatzen den heinean, gero eta gizaki gehiago ikusten dira ondoezik edota gaixorik. Urtero, gizakiarentzat ezagunak diren munstroak ageri dira, hala nola katarroa eta eztarriko mina. Arazorik handiena munstro horiei aurre egitea da, eta, horregatik, horien aurkako borroka errazago irabazteko, superheroi modura erabiltzen da telebistak hainbeste zabaldu duen Strepsils con Lidocaína® (1. irudia).\n1. irudia: Lidokaina duten Strepsils pastillak. (Argazkia: – Flickr / Karen Melchior – CC BY-NC-SA 2.0 lizentziapean)\nBizitza etapa ezberdinetan bana daiteke eta lidokaina superheroiaren sorreran ere bi dira gertatzen diren etapak: amidazioa eta ordezkapena .\nLehen etapan, hau da, amidazio erreakzioa emateko (2. irudia), bi konposatu nahastu eta hirugarren bat tantaz tanta gehitzen da; dimetilanilina eta azido azetikoa (ozpina) dira nahasten diren bi konposatuak eta kloroazetil kloruroa tantaka gehitzen dena. Erreakzio hori organikoa izanik, giro-tenperaturan gauzatzea zaila da; horregatik, prozesua azkartzeko, giro-tenperaturatik gora egiten da lan.\n2. irudia: Amidazio erreakzioan erreakzionatzen duten konposatuak eta erreakzioaren produktua. (Egileak: Idoia Mutiloa eta Maria Zubiria)\nGatza lortzeko, ezinbestekoa da erreakzio horren bidez lortutako produktua hoztea. Hoztutako gatz hori Buchner inbutua eta kitasatoa deritzen tresnen bidez iragazi ondoren (3. irudia) lehenengo etapa amaitutzat ematen da. Gatz hori izango da bigarren etaparen abiapuntua.\nBehin produktua lortuta, bigarren erreakzioa hasi aurretik, nahitaez frogatu behar da lortutako produktua intereseko dela; horretarako, produktuaren fusio-puntua (likido/solido aldaketa eragiten duen tenperatura) neurtzen da.\n3. irudia: Lehenengo erreakzioko gatza iragazteko behar den materiala: Buchner inbutua eta kitasatoa. (Argazkia: matrazaforado.com-etik hartuta eta egileek moldatuta)\nOndoren, lidokaina sortzeko bigarren etapari ekiten zaio, hau da, ordezkapen-erreakzioari (4. irudia). Etapa honetan, toluenoa eta dietilamina gehitzen zaizkio lehen etapan lortutako gatzari. Produktuak nahastean lortu den disoluzioa, lehenengo etapan bezala, organikoa da; hori dela eta, tenperatura igo behar da. Baina aurreko pausoarekin alderatuta, honetan kristal batzuk agertzen dira. Izan ere, Kimikan oso zaila da lehenengotik nahi den produktu purua sortzea, erreakzioan zehar ezpurutasunak sortzen direlako. Hain zuzen ere, sortu diren kristal horiek ezpurutasunak dira eta lidokaina sintetizatu ahal izateko kanporatu egin behar dira.\n4. irudia: Ordezkapen-erreakzioan parte hartzen duten konposatuak eta erreakzioaren produktua: lidokaina. (Egileak: Idoia Mutiloa eta Maria Zubiria)\nEzpurutasunak bota ahal izateko, disoluzioari azido klorhidrikoa gehitzen zaio lidokaina ur disoluzioan gera dadin. Horrek kontraesana dirudi, baina hainbat konposatu organiko azidoekin tratatuz gero, konposatuen izaera organikoa jaitsi eta ur-disoluzioan gera daitezke disolbatuta. Lidokainaren kasuan, hau gertatzen da: intereseko produktua protonatuta, aldatu egiten da bere izaera. Pauso horretan lortzen da ezpurutasun guztiak fase organikoan eta intereseko produktua ur-fasean geratzea Dekantazio-inbutu bat erabiliz (5. irudia), fase organikoa ezabatzen da.\n5. irudia: Dekantazio-inbutua. (Argazkia: Wikipedia / PRHaney – CC BY-SA 3.0 lizentziapean)\nJarraian, aurreko pausoaren guztiz kontrakoa egiten da: lidokaina ur-fasetik fase organikora igarotzen da. Horretarako, pentanoa gehitzen da, lidokainak afinitate handiagoa baitu. Horrela, ur-faseko lidokaina guztia edo gehiena fase organikoan geratuko da disolbatuta, produktua protoigabetuta, izaera organikoa berreskuratu egiten delako. Ondoren, disoluzioa sartzen da. Bertan dentsitate-desberdintasun bat dagoenez, fase organikoa inbutuaren goiko aldean geratzen da eta beraz, ur-fasea kanporatzea erraza suertatzen da. Pauso hori behin eta berriro egiten da, lidokaina kopurua ahalik eta handiena izan dadin.\nEsperimentua gogobetekoa izan dadin, ahalik eta lidokaina kantitate handiena lortzen saiatu behar da; honek erraza ematen du, baina ez da horrela izaten. Pauso asko egin behar dira lidokaina lortu ahal izateko. Bestalde, disoluzioan konposatu ugari egonik, horrek guztiak produktuaren galera dakar.\nUr-faseko lidokaina guztia fase organikoan dagoenean, fasea dekantazio-inbututik atera eta Erlenmeyer matrazera aldatzen da. Disoluzio organikoan gera daitekeen ura botatzeko, sodio sulfatoa (Na2SO4) gehitzen da. Behin fase organikoa baizik ez dagoela, disoluzioa errotabaporean (6. irudia) jartzen da: horrela eginda, sistemaren presioa asko handitzen da, eta ondorioz, disoluzioaren irakite-puntua asko jaisten da; horrela, pentanoaren lurrunketa errazten da.\n6. irudia: Lidokaina lortzeko erabiltzen den errotabaporea. (Argazkia: Wikimedia / Gmhofmann – jabego publikoko irudia)\nProzesu hori amaituta, matrazean geratzen den hautsa lidokaina da. Lehen esan bezala, frogatu egin behar da lortutako produktua interesekoa den; horregatik, fusio-puntuaren azterketa egiten da. Lortzen den emaitza bibliografiarekin bat baldin badator, lidokainaren sorreraren prozesua amaitutzat ematen da.\nJakina da sintetizatutako lidokaina hau ezin dela zuzenean hartu gaixotasunei aurre egiteko. Lidokainaren bidez gaixotasunei aurre egiteko sortu izan dira enpresa handiak. Izan ere, bertan egiten diren kalitate-frogei esker gizakiak kontsumi lezake lidokaina eta horrela, munstroak errazago garai litezke.\n Reilly, Thomas J. (1999). The Preparation of Lidocaine. Journal of Chemical Education , 76(11), 1557. DOI: 10.1021/ed076p1557\nEgileez: Idoia Mutiloa eta Maria Zubiria Gipuzkoako Campuseko Kimika Graduko ikasleak dira UPV/EHUn.\nArtikulua, Maxux Aranzabe irakasleak Euskararen Arauak eta Erabilerak ikasgaian bultzatutako Laborategietako praktiketan oinarrituta idatzitako zabalkunde-testuak jardueraren harira idatzitako lana da.\nArgitalpen-data: 2019/04/02 · Atala: Dibulgazioa, Ikasleen begietatik


Zure konfiantzazko erlojuak\n60 urteko esperientzia eta arreta pertsonalizatua\nBitxi-denda honek eskola sortu du. Izan ere, erlojugile askok eta askok dendako bigarren belaunaldia osatzen duten Maite eta Txema Martínez de Barojaren aitarekin ikasi zuten lanbidea. Martínez erreferentzia da sektorean. Sasoi batean, lau erlojugile ere ibili ziren lantegian lanean, eta gelaurreko erlojuen erakusketarik handiena ere izan zuen, 40raino modelorekin. Gaur egun ere, bitxi-denda honek erakarri egiten ditu diziplina horren zaleak, eta modelo klasikoak nahiz garaikideak saltzen ditu, baita estilo guztietako urrezko nahiz zilarrezko bitxiak ere.\nLR 10:00-13:30 / 17:00-20:00\nRamon Ortiz de Zarate kalea, 26


Eskubaloia zezen plazan | Otamotz\nEskubaloia zezen plazan\nBihartik aurrera zezenek Iruñeako kaleak hartuko dituzte. Urretxuko eta Zumarragako eskubaloi jokalariek, berriz, Zumarragako zezen plaza hartu dute. Ez dira txoratu. Urola eskubaloi taldeak txapelketa bat antolatu du gaztetxoentzat, udalak Santa Isabel jaietarako La Salle-Legazpi ikastetxeko jolastokian muntatu duen zezen plazan.\nUrolak hondartza eskubaloi txapelketa antolatu nahi zuen. Baina Zumarragan eta Urretxun ez dago hondartzarik. Harea bai, ordea. Zumarragako Udalak jaietarako alokatzen duen zezen plazan, hain zuzen ere.\nUrolakoek harea fina bota dute, zezen plazakoa zakar samarra baita. Modalitate hau baloi berezi batekin jokatzen da eta eskubaloi arrunta baino are ikusgarriagoa da. Izan ere, jokaldi ikusgarriak saritzen dira: 360ºko itzulia egin ondoren sartutako golek, pasea airean hartuta sartutakoek eta atezainek sartutakoek bikoitza balio dute. Taldeak lau jokalarikoak dira eta atezainak ere erasoko jokaldietan parte hartzen du. Gainera, ezin da baloia botatu eta ezta arerioa eutsi ere.\nAtzo kimu eta haur mailako txapelketa jokatu zuten. Gaur, berriz, kadete mailako neska-mutikoek jokatuko dute (2002 eta 2003 urteetan jaiotakoek). Izen-ematea 15:00etan irekiko dute eta txapelketa 16:00etan hasiko da. Taldeak mistoak izan daitezke.\nUrola eskubaloi taldeko arduradunak oso gustura ageri dira. «Eskubaloia kalera ateratzea gustatzen zaigu. Iazko txapelketa Zelai Arizti pilotalekuan antolatu genuen eta neska-mutiko askok parte hartu zuten», aipatu du Jose Angel Garcia Vara Urola taldeko presidenteak.\nAurten hondartza eskubaloi txapelketa antolatzea erabaki dute. «Iaz ere asmo hori genuen, baina ezin izan genuen aurrera atera. Aurten, udalari zezen plaza bi egun gehiago uzteko eskatu diogu. Hondartza eskubaloia ikusgarria eta akrobatikoa da».\nTxapelketa honen helburua gaztetxoak zaletzea da. Baita Zumarragako Santa Isabel jaietatik geltokietako San Kristobal jaietara doazen egun hauetan gaztetxoei denbora pasa bat eskaintzea ere.\nKirola, festa eta kuadrilla giroa uztartu nahi dituzte. Eskubaloia kirol ikusgarria eta dibertigarria dela erakutsi. Hori dela eta, sariak ez dira ohikoak: irabazleek, garaikurrak jaso beharrean, pi-zzak eta freskagarriak jasoko dituzte, kuadrilla giroko afari-merienda egiteko.


Praxair-en ipar ordezkaritzaren zuzendaria\nIngeniaritza Tekniko Elektronikoan lizentziatua, Auzmendik bi urtez egin zuen lan Siemens-ko elektromedikuntza sailean, eskanerren eta erresonantzia magnetikoen artean. “Han izan duen gasekin lehen harremana eta maitemindu egin nintzen, industriaren zirrikitu guztiak ukitzen diren mundua da gasena. 27 urte daramatzat bertan murgilduta”.\n“Enpresa gisa, azken urteotan, gure apustu estrategikoa energian, ingurumenean eta ekonomia emergenteetan egin dugu”\nPraxair erotzeko moduko zifrak maneiatzen dituen multinazionala da. 108 urte daramatza gas industrialak ekoizten sektore ezberdinentzat, hala nola, aeronautikarako, elikagaigintzarako, osasungintzarako, petrolioa eta energiaren sektoreetarako…\nMundu mailan 27.500 langile ditu enpresak,12.000 milioi dolarreko fakturazioa, 50 herrialde baino gehiagotan presentzia eta milioi bat bezerotik gora. Globaltasunean hartuta, horixe da Praxari zifratan.\nBaina ondo sustraitzen jakin du eta Olaberriako instalazioek enpresa familiar baten itxura gehiago dute. Bilera gelan langileek Txindoki, Ernio, Aizkorri, Erlo, Anboto edo Gorbeiara egindako txangoetan ateratako argazkiak daude zintzilikatuta. “Guztiok elkarrekin zortzi milakoak egitea jarri genuen erronka gisa. 1.000 metroko zortzi gailur, alegia” dio Auzmendik. Desafioak gustuko dituzte. Eta hortxe datza berrikuntzaren esentzia. Zerbaitegatik jo du Forbesek bere sektorean munduko enpresarik berritzaileenatzat .\nBadu Praxair-ek oraindik hazitzeko aukerarik edo gaina jo du?\nAzken urteotan tamalez hazkuntzak ez dira Europan ematen ari, beste toki batzuetan baizik. Baina konpainiak hazten jarraituko du, ziur. Edonola ere, guk ez dugu esportatzen. Gure bezeroek bai, haiek esportatzen dute eta guk soluzio teknologikoak edo produktuak eskaintzen dizkiegu gero haiek balbulak, autobusak edo trenak egin ditzaten. Gure produktua desegokia da garraiatzeko. Gasak oso gutxi pisatzen du eta ez da batere errentagarria 80 kiloko gas botila bat munduko beste puntara eramatea. Gure negozioak tokian tokiko presentzia eskatzen du eta hori da mundu guztian fabrikak izatearen arrazoia. Praxair-ek 100 urtetik gora daramatza airea hartu eta oxigenoa, nitrogenoa eta argona erauzten. Gure produktua commodity bat da, generikoa.\nBaina 4.000 patente aktibotik gora dituzue.\nHala da. Sektoreko enpresa berritzaileenetarikoa gara. Berrikuntza ez da bakarrik ikusten fabrikazioan, baita bezeroaren balore katean produktuak erabiltzeko moduan ere. Aplikazioetan izugarri bereiztu gara. Zer ekarpen egin dezakegu aukeratuak izateko, hori da galdera. Ampok esaterako gure sistema batekin ekoizten du altzairu herdoilgaitza edota Arcelorrek gure teknologia darabil produktiboagoa izateko.\nPraxair-en leloa da “Making our planet more productive”. Planeta ala enpresak egiten dituzue produktiboagoak?\nGure misioa da munduko gas ekoizle enpresarik hoberena izatea. Eta hori lortu nahi dugu gure planeta produktiboagoa eginez, produktibitatea baliabideen erabilera arduratsuari lotua baitago. Enpresa gisa, apustu estrategikoa egiten ari gara energian, ingurumenean eta ekonomia emergenteetan munduak hazitzen jarraituko du-eta. Hemen errealitate bat bizi dugu, zahartzen ari gara, baina munduan errealitate ezberdin asko daude. Ezin duguna egin da oparotasunean bizi eta besteei esan ez isurtzeko karbono dioxidorik, hobe dela haur bakar bat izatea… Brasilen eta Txinan lehenengo ekoizleak gara. Asko ari gara inbertitzen Errusian, ekialdean, Alemanian… baina momentu konplikatua da zeren azken urte eta erdian euroaren eta dolarraren arteko aldeak eta petrolioaren prezioaren jaitsierak ekonomia iraultza eragin dute.\nZer nolako eragina du energiaren prezioak zuen kasuan?\nIkaragarria da. Gurea “etengarria” deitzen zaien enpresa horietakoa da. Sareari zerbitzu bat ematen diogu. Kontsumo altuko enpresa batzuk produkzioa eteten dugu linea sistema gainkargatuta dagoenean. Gobernuak arautzen du eta horregatik ordaindu egiten digute. Baina duela hiru urtetik zerbitzu horren kostua murrizten ari dira. Azken hiru edo lau urteetan, guretzat energiaren prezioa %40 igo da. Berdin dio merkatuan mantentzen edo merketzen bada. Badira Kanada edo Frantziara lekualdatu diren enpresak arrazoi hori tarteko. Espainia, ikatza salbu, baliabiderik gabeko irla energetikoa da. Energia berriztagarrien aldeko apustua egin da eta hori oso ondo dago baina haizerik eta euririk egiten ez duenean, ez dute funtzionatzen eta energia fosilen eskuetan erortzen gara.\nPraxair-ek estatuan 40 instalakuntzatik gora ditu. Zer da benetan erabakigarria kokapen berri bat aukeratzerakoan?\nKasuen %99an, kontsumo handiko bezero baten presentzia. Epe luzeko kontratua hitzartu ohi da eta hori da amerikarrak etorri eta inbertitzera bultzatzen dituena. Aldi berean, zonaldeko enpresentzat abantaila bat ekartzen du horrek lehiakortasunari begira zeren behin inbertsioa eginda, korporazioa aktibo hori errentagarri egiten saiatzen da eta aplikazioak garatzen edo bere teknologia guztia ekartzen. Inbertsioak sekulakoak dira eta horregatik multinazionalek eramaten dituzte aurrera. Esan daiteke, inbertsioa lehiakide berrien sarrera oztopatzen dutela.\nEta Olaberrian, zer inbertsio duzue aurreikusita?\nPenintsulan funtzionatzeko soilik, alegia, ateak zabaltzeko bakarrik, 30 milioiko inbertsioa egitera behartuak gaude, hau da, fakturazioaren ia %10. Ipar ordezkaritzatik guztiaren %20-25eko ekarpena egiten dugu. Baina gainerakoan azken urte hauetan ez dira inbertsio handiak egiten ari, pentsa gure lehiakideak ixten joan direla. Industri Produkzioaren Indiziea (IPI) estatuan %30 jaitsi da krisia hasi zenetik. Ematen zuen zerbait mugitzen hasita zegoela baina itzalak ikusten dira bidean. Argi dagoena da munduko beste zonaldeetako enpresekin ere lehiatzen dugula gure jatorriko etxearen inbertsioetan eta zenbakiak ateratzen badira, arriskua arrazoizkoa bada eta inbertsioa estrategiara orientagarria baldin bada, ez dago arazorik.\nPraxair-en garapena aplikazioetan ikusten da bereziki. Zer nolako aplikazioez ari gara?\nAdibidez, elikagaigintzan produktuak hutsean ontziratu beharrean, atmosferarekin, gasen nahasketa batekin ontziratuz gero, produktuen bizia luzatzea lortzen da. Produktuaren bizia bost egunekoa baldin bada, agian ezin zara gehiegi mugitu baina hamabostekoa baldin bada, Europara esporta dezakezu. Hor lan asko ari gara egiten. Beste aplikazio bitxia da karbono dioxidoarekin txerriak edo hegaztiak zorabiatzeko erabiltzen dena.\nZertan datza txerrien zorabiatzeak?\nTxerri-hilketaren aurretik, noria moduko batean sartzen dituzte eta azpikaldean airea baino pisutsuagoa den gas geldo bat jartzen diete, oxigenoa lekualdatzen duena. Animaliak erdi zorabiatuta geratzen dira eta ez dute inolako estresik jasaten. Baina horrekin benetan enpresek bilatzen dutena da produktuaren kalitatea hobetzea.\nMichelin izarrak ere zuen bezeroak dira.\nHala da. Euren sukaldeak laborategiak dira eta gasez hornitzen ditugu. Normalena da edari guztiek eramatea gasen bat edo elaborazio prozesuan erabilia izatea.\nGainerako sektoreei dagokienez, soldaduran esaterako, zertarako erabiltzen dira gasak?\nGaldaragintzan edo eraldaketa industrian guztiek behar dute gas motaren bat. Gure lankide amerikarrekin gas nahasketa berriak garatzen ari gara gure bezeroen produktibitatea handitzeko, soldatzerakoan azkartasuna irabazteko, kalitatea hobetzeko edo orain arte gutxi landutako materialak soldatu ahal izateko, titanioa edo aluminioa kasu.\nOspitaleetara ere oxigenoa eramaten duzue, ezta?\nDuela urte batzuetatik farmazeutikoak ere bagara. Farmazia-laborategi modura akreditatu gara. Donostiako Ospitalera oxigenoa eman behar badugu, kamioi batean gaixoentzat diren oxigeno botilak eramaten ditugu eta beste batean mantenimendurako erabiliko direnak, barruko produktua berbera izan arren. Ezin ditugu 80 oxigeno mota ekoiztu. Egin duguna da kalitate maila igo. Badakigu noiz bete den botila bat, non… datu guzti-guztiak jasotzen dira eta trazabilitatea elikagaigintzan eta osasungintzan oso garrantzitsua da. Aurki esparru guztietan izango da beharrezkoa.\nOlaberriako sarreran kartel bat ageri da. “1590 egun” dio. Azaltzerik bai?\nInolako gertakari edo istripurik gabe daramagun egun kopurua da. Segurtasuna gure lehenengo balorea da. Bigarrena zuzentasuna da eta hirugarrena, ingurumenarekiko errespetua. Eta behin balio horiek bermatutakoan, pertsonen bikaintasuna bilatzen saiatzen gara eta bezeroarekiko orientazioa. Eta horixe da emaitzak ematen dituena. Eta emaitza finantzarioak. Burtsan gaude eta dirua irabazi behar da. Burtsan behartuta zaude hazitzera.\nGoierrin ugariagoak dira kooperatibak edo enpresa familiarrak multinazionalak baino. Zein da ezberdintasun nabarmenena zure ustez?\nHemengo zenbait enpresa multinazioanalak bihurtu dira edo multinazionalen parte, multilokalizazioaz hitz egitea gehiago gustatzen zaien arren. 30 urte hauetan oso gertutik ikusi dut nola bertako zenbait kooperatiba eta enpresa familiar multinazional egin diren. Orklik fabrika du Txinan; IrizarreK Brasilen, Marokon eta Mexikon; Ampok Indian zabaldu du lantegi bat… Gure AEBtako jatorriko etxea dena lehendabizi Argón S.A. enpresaren bazkide teknologikoa izan zen. Hemengo enpresek gauza bera egiten dute, hemengo lanpostuak babesteko egiten dutela esan arren. Argi dagoena da merkatua globala dela. Denok nahi dugu mundu guztian saldu. Zoragarria litzateke mundu guztian saldu ahal izatea Goierrin bakarrik ekoiztuta. Niri ezinezkoa zait Txinara gasa eramatea, garraioa gehiago kostatzen zaidalako produktua bera baino. Beharbada diamantezko eraztunak egiten dituen batek saldu dezake mundu osora eta Suitzan edo Anberesen eutsi lantegiari. Gasarekin hori ezinezkoa da.\nBarne komunikazioari dagokionez, zein da funtzionamendua?\nMundu mailako zuzendaritza bat dago, Europa mailako beste bat, eta baita herrialde bakoitzeko eta zonalde bakoitzeko zuzendaritzak ere. Aginduak AEBtik Europara iristen dira eta Europatik zabaltzen dira herrialde bakoitzera. Baina zonalde bakoitzak bere helburu kuantitatibo eta kualitatibo propioak ditu politika globalaren azpian. Egia esan, pertsonetan asko inbertitzen duen konpainia da gurea. 27.500 langile gara eta online formakuntzarako 10.000 lizentzia daude.\nNire esperientzia pertsonala da Praxair osatzen dugun pertsona guztiak oso hurbilerrazak garela. Geure mugetatik at, kontsulta asko egiten ditugu eta erantzunak azkarrak eta zuzenak izaten dira.\nEgun hauetan irakurri dut gizabanakoentzat eta gizartearentzat ona dena, negozioentzat eta politikarentzat ere ona dela. Guztien onerako egin behar dugu lan.\nElkarlanean aritzen da Praxair tokian tokiko erakunde edo zentro teknologikoekin?\nPraxair-ek Ingenieritza Eskolari spin-off bat erosi dio, baita Inasmeti ere, orain Tecnalia denari. UPV/EHUrekin kolaboratzen dugu, zentro teknologiko guztiekin, Goierri Eskolarekin urteak daramatzagu elkarlanean, Lortek-en 250 m2ko gune bat dugu… eta geure ikerketa eta garapen zentro propioak ere baditugu. Berriki Arcelor Mittalekin batera garatu dugun teknologia saritua izan da AEBetan, horri esker produktibitatea igo eta CO2 gutxiago isurtzea lortu baitu.\nPraxair-ek ia 100 milioi dolar inbertitzen ditu ikerketan eta garapenean, salmenten %0,8. Hori zuzenean inbertitzen duena da baina horretaz gain bezeroekin zuzenean aurrera eramaten dugun garapen teknologikoa dago.\nAdministrazioek nahikoa inbertitzen dute berrikuntzan?\nZer da nahikoa? Arazoa da inbertitutako dirutzaren araberako emaitzak jasotzen direla uste zela. Eta proportzionaltasunik ez dagoela ikusi da. Orain ziklo hori aldatzen ari da. Zentro teknologiko asko laguntza publikoei esker bizi izan dira eta hori aldatzen doa. Gero eta enpresa gehiago dira zentro teknologikoetan dirua jartzen ari direnak. Bestalde, zentroen berrantolakuntza bat eman da zentroak Tecnalia eta IK-4 korporazioetan elkartzearekin. Eta esango nuke beste berrantolakuntza bat etorriko dela zeren kostatzen ari da industriaren eta zentroen arteko konexio erreala gauzatzea. Berrikuntzak ez du ezertarako balio prozesu bati aplikatu eta balioa sortzen duen arte.\nUsted dut Eusko Jaurlaritza ahalegin handia egiten ari dela. Kontua da nondik etorriko den dirua. Nahikoa zor badugu. Euskadin ez hainbeste, baina estatuak urte bateko Barne Produktu Gordina zor du. 1.000 milioi euro ditu zorretan estatuak.\nOrokorrean formakuntza maila ona da?\nEzagupenari dagokionez, bai. Gazteen gaitasunak lantzen ari gara baldintza hobeagoetan sar daitezen enpresetan. Enpresek behar dutena da jende arduratsua, konprometitua, aurre hartzen dakiena, taldean zein bakarrik lan egiten asmatzen duena… erraza dirudi baina horixe da askotan bilatzea kostatzen dena. Ikasketa maila izugarri hobetu da baina hizkuntzetan, esaterako, lan asko dago egiteko.\nIñaki Zabalo, Goierri Eskolako zuzendaria:\n“Enpresak bizirauten badute, zerbait ondo egiten ari direlako da. Edo gaizki egiten dutena baino askoz gehiago delako ondo egiten dutena. Jon Auzmendik dio enpresek jende arduratsua, konprometitua, iniziatiba hartzen dakiena nahi dutela. Adoretsua ere gehituko nuke. Hain justu konpententzia teknikoekin batera, gure ikaslegoaren artean irakasten ditugun baloreak dira. Edozein erakunde, multinazionala, kooperatiba edo enpresa familiarra izan, pertsonek osatzen dute. Proiektuak aurrera ateratzeko, haietan sinetsi eta parte sentitu behar dira. Eta hori mundu globalizatuan are eta konplexuagoa da. Praxair-en, Olaberrian, badirudi lortu dutela. Familia handi bat dira.”\n-LANGILEAK: 27.500 globalki hartuta\n-URTEKO FAKTURAZIOA :12.000 milioi dolar\n-AURREIKUSITAKO INBERTSIOA 2016rako: fakturazioaren %10 funtzionamendu soilerako\nPatronoekin solasean: EDERFIL BECKERLANTOKIKO PRESTAKUNTZA MODULUA (FCT) EUROPAN 18-19


Erresuma Batua: Albisteak, bideoak eta argazkiak Erresuma batua gaiari buruz | EiTB Gai interesgarriak\nPublikatuta: 2022/05/27 00:10 (UTC+2) Azken eguneratzea: 2022/05/27 00:10 (UTC+2)\nHiru gizonen aurkako sexu erasoak egotzi dizkiote Erresuma Batuan Kevin Spacey aktoreari\nPublikatuta: 2022/05/26 10:44 (UTC+2) Azken eguneratzea: 2022/05/27 10:44 (UTC+2)\nZenbait karguri aurre egin beharko die aktore estatubatuarrak, 2005eko martxoan eta 2013ko apirilean ustez gauzatutako sexu erasoengatik. Aurretik ere leporatu izan dizkiote gisa horretako delituak AEBn.\nHiru gizonezkoren kontrako lau sexu eraso egozten dizkiote Erresuma Batuan Kevin Spacey aktoreari\nPublikatuta: 2022/05/26 21:38 (UTC+2) Azken eguneratzea: 2022/05/26 21:38 (UTC+2)\nErresuma Batuko Fiskaltzak lau sexu eraso leporatzen dizkio, 2005 eta 2013 artean hiru gizonezkori egindakoak. Sexu abusuen akusazio soka luzea du Estatu Batuetan. Bere aktore lanari zuzenean eragin dioten akusazioak izan dira.\nPandemian egindako festengatik Johnsonek erantzun egin beharko duela esan du kasua ikertu duen funtzionarioak\nPublikatuta: 2022/05/25 15:44 (UTC+2) Azken eguneratzea: 2022/05/25 15:44 (UTC+2)\nLehen ministroak barkamena eskatu du Erresuma Batuko Komunen Ganberan, baina, gaur ere, bere Gobernuak pandemia garaian egindako lana defendatu du.\nPublikatuta: 2022/05/21 14:48 (UTC+2) Azken eguneratzea: 2022/05/21 14:48 (UTC+2)\nPublikatuta: 2022/05/21 09:13 (UTC+2) Azken eguneratzea: 2022/05/21 09:13 (UTC+2)\nErresuma Batuan tximino baztangaren 4 kasu eta Portugalen beste bost baieztatu dituzte\nPublikatuta: 2022/05/18 20:55 (UTC+2) Azken eguneratzea: 2022/05/18 20:55 (UTC+2)\nErresuma Batuan 4 kasu atzeman dituzte, bat izan da bidaian Nigerian eta beste bost kasu konfirmatu dituzte Portugalen. Madrilen tximino baztanga izan litezkeen 8 kasu aztertzen ari dira baiztapenaren zain. Alerta sanitarioa aktibatuta dago eta sarea erne.\nPublikatuta: 2022/05/14 12:22 (UTC+2) Azken eguneratzea: 2022/05/17 12:22 (UTC+2)\nErresuma Batuko Parlamentuak erregina gabe hasi du bere urtea, 1963tik lehen aldiz\nPublikatuta: 2022/05/10 13:00 (UTC+2) Azken eguneratzea: 2022/05/10 13:00 (UTC+2)\nErresuma Batuko urte parlamentarioa Karlos printzearen hitzaldi batekin inauguratu dute. Osasun-arrazoiengatik Elisabet II.a erreginak ezin izan du ekitaldian egon.\nPublikatuta: 2022/05/08 11:25 (UTC+2) Azken eguneratzea: 2022/05/09 11:25 (UTC+2)\nErresuma Batuko Inteligentziak dioenez, errusiar tropek moral baxua dute eta logistika arazoak dituzte\nPublikatuta: 2022/04/30 11:28 (UTC+2) Azken eguneratzea: 2022/05/02 11:28 (UTC+2)\nIzan ere, Ukraina ekialdean erasoak etengabeak dira, baina gerraren bigarren fasea hasi zutenetik ez dute helburu esanguratsurik lortu. Bien bitartean, AEBk ukrainar soldaduak ari dira trebatzen Alemanian.\nErresuma Batuko Parlamentuak Boris Johnson Downing Streeteko festengatik ikertzea onartu du\nPublikatuta: 2022/04/21 18:32 (UTC+2) Azken eguneratzea: 2022/04/21 18:32 (UTC+2)\nIkerketa bozketarik egin gabe onartu dute; izan ere, Komunen Ganberako presidenteak ozen galdetu du inor kontra ote zegoen, eta inork ez du aurkako jarrerarik azaldu.\nAsilo eskatzaileak Afrikara bidaltzeko akordioa iragarri du Erresuma Batuko gobernuak Ruandarekin\nPublikatuta: 2022/04/14 15:25 (UTC+2) Azken eguneratzea: 2022/04/14 15:25 (UTC+2)\nBoris Johnson lehen ministroaren egitasmoak asiloa eskatu eta egoera irregularrean, itsasontzian edo kamioian, Erresuma Batura iritsi direnei eragingo die.\nBoris Johnson isuna jasoko duen aurreneko lehen ministroa izango da Erresuma Batuan\nPublikatuta: 2022/04/12 20:44 (UTC+2) Azken eguneratzea: 2022/04/12 20:44 (UTC+2)\nBoris Johnsonek isuna jasoko du bere urtebetetzea ospatzeko emazteak eman zuen festagatik. Carrie Johnsonek ordaindu du jada festagatik beste isun bat, 60 eurokoa. Oposizioko buruak eta Eskoziako gobernuburuak Johnsonek eta Sunak dimisioa eman dezatela eskatu dute.\nBoris Johnsoni isuna jarriko diote pandemia garaiko Downing Streeteko festengatik\nPublikatuta: 2022/04/12 20:53 (UTC+2) Azken eguneratzea: 2022/04/12 20:53 (UTC+2)\nEra berean, Rishi Sunak Ekonomia ministroari isuna jarriko diote. Londreseko Poliziak jakitera eman duenez, dagoeneko 50 isun baino gehiago igorri dizkie Gobernuko langileei, covidari aurre egiteko araudia urratzeagatik.\nJohnsonek 120 ibilgailu blindatu eta misilak emango dizkio Ukrainari\nPublikatuta: 2022/04/09 20:20 (UTC+2) Azken eguneratzea: 2022/04/09 20:20 (UTC+2)\nEra berean, Londresek iragarri duenez, beste 500 milioi dolar (460 milioi euro) emango dizkiote Zelenskiri Munduko bankuaren bitartez.\nUkrainak eta Mendebaldeak errezeloz hartu dute Errusiak Kieven aurkako erasoak murrizteko egindako iragarpena\nPublikatuta: 2022/03/30 12:17 (UTC+2) Azken eguneratzea: 2022/03/30 12:17 (UTC+2)\nPentagonoaren ustez, tropak berrantolatzeko estrategia bat da, ez benetako erretiratzea. Ukrainako presidenteak bide beretik hitz egin du, ez direla inozoak eta etsaiak herrialdean jarraitzen duela azpimarratuta.\nElkarrizketa "sakonak" behar direla berretsi du Zelenskik, gerra geldiarazteko\nPublikatuta: 2022/03/19 13:39 (UTC+1) Azken eguneratzea: 2022/03/19 13:39 (UTC+1)\nBestela, "belaunaldiak beharko ditu Errusiak jasango dituen galeretatik errekuperatzeko" ohartarazi du. Bestalde, bake elkarrizketak eraso berriak egiteko baliatzen ari da Errusia, Erresuma Batuaren iritziz.


Saint-Bonnet-en-Champsaur - Wikipedia, entziklopedia askea.\nSaint-Bonnet-en-Champsaur (frantsesez eta ofizialki: Saint-Bonnet-en-Champsaur) Okzitaniako udalerri bat da. Administratiboki Frantziako Alpe Garaiak departamenduan dagoena, Proventza-Alpeak-Kosta Urdina eskualdean. 2013an 1.677 biztanle zituen.\n44° 40′ 55″ N, 6° 04′ 35″ E / 44.6819°N,6.0764°E / 44.6819; 6.0764Koordenatuak: 44° 40′ 55″ N, 6° 04′ 35″ E / 44.6819°N,6.0764°E / 44.6819; 6.0764\nBénévent-et-Charbillac, La Fare-en-Champsaur, Les Infournas, Laye, Poligny, Saint-Julien-en-Champsaur, Saint-Laurent-du-Cros, Saint-Michel-de-Chaillol, La Motte-en-Champsaur eta Saint-Eusèbe-en-Champsaur\n1.732 (2018ko urtarrilaren 1a)\n2007an Saint-Bonnet-en-Champsaur udalerrian erroldatutako biztanleak 1.677 ziren. Familiak 670 ziren, horien artean 196 pertsona bakarrekoak ziren (102 bakarrik bizi ziren gizonak eta 94 bakarrik bizi ziren emakumeak), 225 seme-alabarik gabeko familiak ziren, 229 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 1.135 etxebizitza zeuden, 697 familiaren etxebizitza nagusia ziren, 396 bigarren erresidentzia ziren eta 42 hutsik zeuden. 714 etxeak ziren eta 418 apartamentuak ziren. 697 etxebizitza nagusietatik 446 bere jabearen bizilekua ziren, 208 alokairuan okupaturik zeuden eta 43 doan lagata zeuden; 7 etxek gela bat zuten, 54 etxek bi zituzten, 144 etxek hiru zituzten, 184 etxek lau zituzten eta 308 etxek bost zituzten. 451 etxek euren parking plaza propioa zuten azpian. 342 etxetan ibilgailu bat zegoen eta 273 etxetan bat baino gehiago zituzten.\nSaint-Bonnet-en-Champsaur udalerriko biztanleria-piramidea 2009an .\n2007an lan egiteko adina zuten pertsonak 1.002 ziren, horien artean 734 aktiboak ziren eta 268 inaktiboak ziren. 734 pertsona aktiboetatik 664 lanean zeuden (363 gizon eta 301 emakume) eta 69 langabezian zeuden (21 gizon eta 48 emakume). 268 pertsona inaktiboetatik 83 erretiraturik zeuden, 93 ikasten zeuden eta 92 "bestelako inaktibo" gisa sailkaturik zeuden.\n2009an Saint-Bonnet-en-Champsaur udalerrian 729 unitate fiskal zeuden, 1.709,5 pertsonek osaturik. Pertsona bakoitzeko diru-sarrera fiskalaren mediana urteko 16.592 euro zen.\n2007an zeuden 159 komertzioetatik, 4 erauzte enpresak ziren, 3 janari enpresak ziren, 2 bestelako produktu industrialen fabrikazioko enpresak ziren, 26 eraikuntza enpresak ziren, 34 ibilgailuen saltze eta konpontze enpresak ziren, 6 garraio enpresak ziren, 16 ostalaritza eta jatetxe enpresak ziren, 1 informazio eta komunikazio enpresa zen, 6 finantziazio enpresak ziren, 9 higiezinen enpresak ziren, 21 zerbitzu enpresak ziren, 22 administrazio publikoko enpresak ziren eta 9 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 44 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 3 banku bulegoak, 2 ibilgailuen konpontzeko eta nekazaritza tresnetako lantokiak, 2 ibilgailuen ikuskaritza teknikoko lekuak, 1 ibilgailuen alokairu bulegoa, 7 igeltseroak, 4 margolariak, 2 zurginak, 3 iturginak, 1 argiketaria, 1 eraikuntza enpresa, 4 ile apaindegiak, 2 albaitariak, 4 jatetxeak, 2 higiezinen agentziak, 1 tintoreria eta 2 apaindegiak.\n2009an zeuden 16 establezimendu komertzialetatik, 1 brikolaje denda handi zen, 1 120 m2 baino gehiagoko denda zen, 3 okindegiak, 2 harategiak, 1 liburu denda zen, 1 arropa denda zen, 2 etxerako tresna dendak, 1 altzari denda zen, 1 kirol-denda zen, 1 drogeria zen eta 2 lore-dendak ziren.\n2000. urtean Saint-Bonnet-en-Champsaur udalerrian 31 nekazaritza-ustiategi zeuden, 945 hektarea erabiltzen.\n2009an lehen-hezkuntzako eskola bat zegoen. Saint-Bonnet-en-Champsaur udalerrian Bigarren Hezkuntzako ikastetxe bat zegoen 348 ikaslekin.\nLa Fare-en-Champsaur (2,3 km)\nPoligny (2,4 km)\nBénévent-et-Charbillac (3,7 km)\nLes Infournas (3,8 km)\nLaye (4,7 km)\nSaint-Julien-en-Champsaur (4,8 km)\nSaint-Laurent-du-Cros (5,1 km)\nLe Noyer (5,4 km)\nLa Motte-en-Champsaur (5,6 km)\nMultimedia: Saint-Bonnet-en-Champsaur (ancienne commune)\nAzken aldaketa 16 martxoa 2021(e)an, 04:43(e)tan\nOrriaren azken aldaketa: 16 martxoa 2021, 04:43.


Ikuskizun ederra atzokoan Lizarrustin\n9 azaroa, 2015 Aralar Parke Naturalaaralar,argazki ralia,Ataun,garoa,kablea,lizarrusti,natura bizirik,udazken festa,udazkena,zuhatzalzaldua\nAtzo egun berezia izan genuen Ataungo Lizarrustiko Parketxean. Udazken Festa ospatu genuen eta giro eguzkitsu batek lagundu zigun eguna borobiltzen. Goiz-goizetik jende mordoa ibili zen Parketxetik, aparkalekua gainezka egoteraino.\nArgazki raliko partehartzaileak berehala hasi ziren lanean, udazkenaren magia islatuko zuen argazki horren bila.\n“Natura bizirik” erakusketarekin gozatzeko aukera ere izan zuten atzokoan Parketxetik igaro ziren ehundaka bisitariek, egurraren eta harriaren indarra islatzen zuten naturako elementu desberdinez osaturikoa.\nBitartean, garoa bildu genuen Parketxearen aztealdean dagoen zelaian eta 100 metroko Kable baten bidez jaitsi genuen Lizarrustiraino, antzina egiten zuten moduan. Ikuskizun ederra eta ezohikoa, haurrek ahozabalik begiratzen zioten menditik abiadura izugarriz zetorren garo-fardoari.\nGaro horrekin zuhatza egin zuten Joxe Ramon Agirre eta bere lagun taldeak, abilezia ederra erakutsiz. Eguerdiko 14:00 aldera amaitu genuen Zuhatza eraikitzeaz eta euskaldun zintzoen moduan, irabazitako babarrun jana goxo batekin ema genion amaiera Lizarrustiko Udazken Festari.\nArgazki raliari dagokionez, datorren asteburutik aurrera izango duzue Parketxean bertan argazki politena saritzeko aukera; emango dugu honen berri datorren astean.\nMila esker atzo gurekin izan zineten guztioi!


Suffragette - Wikipedia, entziklopedia askea.\nSuffragette, Suffragettes pluralean, XIX. eta XX. mendeko emakume britaniar erradikal sufragistei jarri zitzaien izena da. Emakumeen sufragismoaren barruan ekintza zuzenaren aldeko erradikal britaniarrak gainerakoengandik ezberdintzeko erabiltzen den hitza da.\nSuffragette talde bat Etxe Zuriko ateetako pikete batean, 1917ko urtarrila.\n1 Moderatuak eta erradikalak\n2 1913ko sufragetten derbya\nModeratuak eta erradikalakAldatu\nXIX. mende amaierako sufragista britainiar “erradikalak” ziren. Emmeline Pankhurst buru, propaganda eta mitinez gain, eraikin publiko eta saltokien erre edota politikari ezagunen etxeak erasotzen zituzten. Gobernu britainiarraren zapalkuntza errepresiboaren aurrean, sufragetteek gose grebekin erantzuten zuten kartzelatik, elikatzera behartzen hasi zituztelarik. Ordea, praktika larri honen kontrako protestak zirela eta, gobernuak “Arratoia eta Katuaren legea” aldarrikatu zuten, suffragetteak (arratoiak) ahul zeudenean kartzelatik askatuz, eta indarrak berreskuratzen zituztenean, gobernuak (katua) berriz ere hauek kartzelatuz. I Gerrate Mundialaren ostean, azkenik, 1918an, 30 urtetik gorako emakumeen boto eskubidea lortu zuten, eta 10 urte beranduago (1928an) adinez nagusiko emakume guztiena.\n1913ko sufragetten derbyaAldatu\n1913ko Epsomeko hipodromoko derbyak garrantzi handia izan zuen mugimendu sufragista britainiarrean. Tottenhamgo bihurgune batean, emakume batek hesi gainetik jauzi egin eta erregearen zaldiak zapaldu egin zuen. Zaldiak airean bira osoa egin eta zaldunaren gainean erori zen azkenean. Zaldunak zauriak izan zituen baina emakumea, Emily Davison izenekoa, lurrean etzanda geratu zen konorterik gabe. Handik egun gutxira hil egin zen Epsom Cottage ospitalean. Istripua izan zen? Inoiz ez zen argitu, baina badirudi Emile Davison apropos jarri zela erregearen zaldiaren aurrean, zaldia geratu eta Ingalaterra osoa berari begira jartzeko.\nDavison mugimendu sufragistako militante bizia zen, hogeita hamabost urte zituen eta Londreseko Unibertsitatean literatura ingelesean graduatua zen. Beraz, garai hartan goi mailako titulua lortzeko aukera izan zuten emakume apurretakoa izan zen. 1906tik emakumearen eskubideen aldeko borrokan murgilduta bizi zen. Behin baino gehiagotan zigortu zuten Gobernuko ministroei harrika egitearren, Parlamentuko leiho bat apurtzeagatik eta, Lloyd George lehen ministroarekin erratuta, apaiz baptista bati erasotzeagatik. Kartzelan gose greba ere egin zuen eta egunkari guztietan agertu zen.\nEmmeline Pankhursten jarratzailea zen eta haren Emakumeen Batasun Sozial eta Politikoan sartua zegoen. Davison hil eta, handik hilabete batzuetara buruzagi sufragista horrek idatzi zuen: "Emile emakumeen eskubideen aldeko borrokalaririk handienetakoa izan da, presio handiak jasan ditu eta kartzeletan gogor erabili dute. Davison andereñoak esan zuen herria (hau da britaniarrak) bizitza baten sakrifizioarengatik bakarrik esnatuko zela. Erabaki horren ondorioz, bere burua Erregearen zaldiaren aurrera bota zuen, Maiestateen menpeko askoren begien aurrean. Horretara bere bizitza eskaini zuen Ingalaterran eta munduan sufritzen duten emakumeen askatasuna eskatzeko Erregeari Davison andereñoaren heriotzak nahigabe eta, aldi berean, emozio handia eragin zidan eta ohetik altxatzeko indarrik ere ez neukan arren, haren hiletara joatea erabaki nuen; baina azkenean eza nintzen joan, etxetik irtetean poliziek atxilotu nindutelako." Biktima emakumeen borrokaren ikur bihurtu zen. Hala ere, urte asko igaro ziren Ingalaterran emakumeek hauteskundeetan botoa emateko eskubidea izan arte.\nSuffragette (2015): Maud Watts izeneko neska batek bere bizitza osoa garbitegi batean lan egin izan du. Egun batean, Emmeline Pankhurstek zuzendutako manisfestazio batekin topo egiten du. Maud sufragismoarengatiko interesa izaten hasten da eta bere lankide bati esker mugimendu honen helburuak lortzeko (emakumeentzako eskubide gehiago: boto eskubidea, hezkuntza on bat...) borrokatzen hasten da. Zoritxarrez, gobernu britaniarrak ez du hori onartzen eta Maud-ek ondorioak pairatzen ditu. Istorioa 1912an Londresen gertatzen da. Sara Gavronek zuzendutako film honetan Emmeline Pankhursten langile baten ikuspuntutik sufragismoaren garaian emakumezkoek jasandako era guztietako erasoak agertzen dira. Gainera, mugimendu honetan parte hartu zuten pertsonai famatu batzuk agertzen dira, adibidez Emmeline Pankhurst, Meryl Streep-ek antzeztuta.\nAzken aldaketa 15 martxoa 2022(e)an, 22:08(e)tan\nOrriaren azken aldaketa: 15 martxoa 2022, 22:08.


ERNE eta ESAN polizia-sindikatuen arabera, "Ertzaintzaren aurkako kanpainaren atzean nor dagoen ikertu behar da". Ondorioz, prest daude sare sozialetan zein kalean Polizia kritikatzen dutenei "gorroto-delituak" leporatzeko. Bien bitartean, hainbat lagunen aurka oldartu dira joan den asteburuan, hemezortzi atxiloketa eta 735 isunekin.\nErtzaintza gazteen aurka oldartu da gaur ere Donostiako Alde Zaharrean, eta pertsona bat atxilotu dute\nAtzoko liskarren ostean, Ertzaintza Donostiako (Gipuzkoa) Alde Zaharrera itzuli da gaur gauean, eta auzoko gazteen aurka egin du berriz ere; pertsona bat atxilotu dute.\nVillabonan hainbat pertsona jazarri dituztela salatu du Tolosaldeko GKSk


Luberri: Nola erabili daitekeen mugikorra web-kamera moduan Linuxen\nNola erabili daitekeen mugikorra web-kamera moduan Linuxen\nTelelaneko garai hauetan zenbaiti bideo-konferentzia egin behar eta web kamerarik ez eta dendetan agortuta.\nMezu honetan ikusiko dugu Linuxen nola erabili daitekeen telefono mugikorra web-kamera moduan.\nHorretarako behar da ordenagailua eta mugikorra sare berean egotea, hau da mugikorra wifian konektatuta egon behar du.\nMugikorrean Android Play Storetik edo IOSean AppStoretik Dev47App aplikazioa instalatu behar da.\nOrdenagailuan bezero aplikazioa instalatu behar dugu: http://www.dev47apps.com/ orrira joan eta ordenagailuan duzun sistemari dagokion esteka sakatu, Linuxen kasuan Download Linux Client sakatu eta, ondoren, Install sakatu. Terminala ireki (Ctrl+Alt+T) eta bigarren puntuko agindua itsatsi.\nGcc edo make ez baduzu instalatu sudo apt install gcc edo sudo apt install make sartuta. Hirugarren puntuko hiru aginduak hurrenez hurren exekutatu eta laugarren puntuko agindua sartuta egiaztatu instalazioa ondo joan dela. v4l2loopback_dc agertu behar da.\nMugikorrean ikonoa duen Droidcam bilatu eta sakatu. Horrelako pantaila bat irekiko zaizu:\nKokatu mugikorraren atzeko kamera zuri begira.\nOrdenagailuan, terminalean idatzi:\ndroidcam-cli <IP> <ataka>\nIrudiko kasuan izango zen:\ndroidcam-cli 192.168.1.173 4747\nHori eginda ordenagailuak zure mugikorraren kameraren bideo-irudiak hartzen hasten da.\nSartu Jitsi.org edo nahi duzun bideo-konferentzian eta eskatuko dizu baimena zure kamera erabiltzeko. Kameraren izena Droidcam izango da. Onartu eta kito.\nDroidcam-cli komandoa eta parametroak ez gogoratu behar izateko Aplikazioen menuan sortzen ahal duzu lasterbide bat komando horrekin. Are gehiago zure ordenagailuko erabiltzaile guztiek erabili behar badute sortzen ahal duzu lasterbide bat denentzat. Horretarako terminalean itsatsi:\nsudo gedit /usr/share/appications/droidcam.desktop\neta irekitzen den fitxategian itsatsi azpiko testua <ip> eta <ataka> testuen ordez zure mugikorrak emandako datuak sartuta.\nExec=droidcam-cli <IP> <ataka>\nComment=Erabili zure mugikorra haririk gabeko web kamera moduan!\nBideo konferentzian erabiltzeaz gain VLCrekin ere erabiltzen ahal duzu. Horretarako egin Multimedia > Ireki kaptura gailua eta bertan bideo-gailuaren izenan aukeratu /dev/video0 eta Erreproduzitu.\nEtiketak: Android, bideo-konferentzia, Jitsi, web kamera


LURPERATUTAKO ESTRUKTUREN ETA IGOGAILU FOSOEN IRAZGAITZA\nLurperatuako estrukturak irazgaitzea ez da bat ere erraza, haien kokalekua dela eta, edo hezetasunarekin kontaktu jarraiarengatik.\nBeraz, urak estruktura hauei egiten dien eskariek direla eta, kargei eta tentsioei aurre egiteko gai izan behar dira; materialen degradazioa eta barru-inguruaren funtzionalitatea arriskuan jartzen duten filtrazioak galaraziz.\nEraikuntzen iraunkortasuna ahalbidetzeko, lurperatuta dauden estruktura guztiak babestutak egon behar dira. Defentsa aproposarik gabe, lursoruaren agente erasokorrei aurre egin ditzaketen erakuntza materialik ez dago. Hori dela eta, jardunaldi honetan, MAPEI-k dauzkan iragaiztza metodoak ikusiko ditugu, lurperatutako estrukturen ohiko arazoei aurre egiteko.\nLurzoruaren ezaugarrien ikerketa eta haien konfigurazio hidrogeologikoa, eraikuntza proiektua balioztatzea ahalbidetzen du, eta hobeto moldatzen den iragaiztza metodoa aukeratzeko balio du. Eskuragarri dauzkagun eraikuntza sistemen eta ebazpenen artean, emultsio bituminosoak, betonita-mantua, asfalto-xaflak, zementzoko motrailuak eta xafla sintetikoak azalduko ditugu; bai eraikuntza zaharren adaptaziorako baita eraikuntza berrietarako eta igogailu fosoetarako.


Urola Kostako HitzaReala Archives - Urola Kostako Hitza\nRealeko emakumezkoen sorrerako taldekoak, Anoetako palkoan\nAtzo, igandea, emakumezkoen futbol festa ospatu zuten Donostiako Anoeta futbol zelaian. 21.000 ikusleren aurrean jokatu zuten derbia Realak eta Athleticek. Palkoan, berriz, Realaren sorrerako taldean ibilitako futbolari ohiak egon ziren, Realak gonbitatuta. 2004ko talde hartan eskualdeko...\nErreportajea: Oriotarra Realeko aulkian, zorte on Imanol!\nby karkara.eus Aktualitatea.\t- Mar 29, 2018\nIgandean ez zuten jai izan Zubietan. Bezperan Getaferen aurkako partidua galdu zuen Realak, Loren kanpora oihuak entzun ziren Anoeta suntsituan eta igandean dimisioa eman zuen Burgosekoak. Akabo Eusebioren tiroa, igandean kaleratu zuen entrenatzailea Aperribay presidenteak. Imanol...\nEzkerreko iztarrean min hartuta da Jon Guridi Realeko jokalari azpeitiarra\nJon Guridi (Azpeitia, 1995) futbolaria ez da ari zorte ona izaten Realaren lehen taldean denetik. Belaunean ebakuntza egin eta lesio luzetik errekuperatuta, lehen taldearekin urtarrilean hasi zen entrenatzen, baina berriz ere min hartu du. Euskarri azpeitiarrak...\nImanol Alguacil oriotarrak zuzenduko du Realeko gizonen lehen taldea\nby Urola Kostako Hitza\t- Mar 19, 2018\nAtzo, igandea, jakinarazi zuen Realak Eusebio Sacristan entrenatzailea kargutik kendu zuela, eta haren ordez Imanol Alguacil oriotarrak zuzenduko zuela taldea. 2014ko azaroaz geroztik Reala B entrenatzen aritu da Alguacil, eta Realaren lehen taldean jokatutakoa da zazpi...\nHARA! Azpeitiarrak Salzburgon, Realeko azpeitiarren kamisetekin\nby Urola Kostako Hitza\t- Ots 22, 2018\nRealak Salzburgoren aurka Europa ligako partida jokatuko du gaur, 21:05ean hasita. Hainbat realzale joan dira Austriara talde txuri-urdina animatzera, eta haien artean, izan da bitxikeriarik ere. Hiru azpeitiar Realean izan diren azken hiru azpeitiar jokalarien kamisetak...\nHARA! Jon Guridik denboraldiko estreinako minutuak jokatu ditu Realarekin\nby Urola Kostako Hitza\t- Urt 29, 2018\nJon Guridi futbolari azpeitiarrak zapatuan jokatu zituen 2017-2018 denboraldiko bere lehen minutuak Realarekin. Vila-realen zelaian 4-2 galdu zuen Realak, eta horixe zen ordurako emaitza Guridi Igor Zubeldia azkoitiarraren tokia hartuz zelairatu zenean, 77. minutuan. Ia urtebete...


Koordenatuak: 43° 19′ 34.6″ N, 1° 55′ 11.7″ W / 43.326278°N,1.919917°W / 43.326278; -1.919917 Errukiaren guruztokia Pasai Donibanen dagoen XVI. mendeko monumentua da. Guruztoki barruan dagoen gurutzea XV. mendekoa da, bestetik. Estiloa herri-pizkundean kokatu daiteke. Guruztoki honetan Orreagako guduari erreferentzia egiten zaio. Herriko monumentu ezagunetariko bat da.


Oraintsu Oxford Universityrekin sinatutako akordioaren ondorioz, Ander Deuna Ikastola “Oxford Test of English”aren aztertzaile ofiziala da. Azterketa online burutzen da bere osotasunean gure instalazioetan eta azterketa gaindituz gero, ingelesean B1 edo B2 titulazioa lortzen da. Azterketaren xehetasun guztiak OXFORD TEST OF ENGLISH webgunean daude ikusgai.\nDatak (arratsaldez, 17:00etan)\nEkainak 12 : DBH 4. mailako eta Batxilergoko 1. mailako ikasleentzat.\nEkainak 13: Batxilergoko 2. mailako ikasleentzat.\nEkainak 14 eta 15: aurkeztu nahi den beste pertsonentzat.\nAnder Deuna ikastolako ikasle, bazkide edota langileak: 80 euro.\nEuskal Herriko Ikastola (EHI) elkarteko ikasle, bazkide edo langileak: 85 euro\nBeste pertsona oro: 90 euro.\nModulo bakarrean: 42 euro.\nDataz kanpo aurkezu behar duten pertsonek, ezohiko deialdia eskatu ahal izango dute. Horren prezioa 120 eurotakoa izango da.\nMatrikula egiteko prozedura: matrikula egiteko berreste data, maiatzak 18.\nAdierazitako dirua ondorengo kontu korrontean sartu: ES63 2095 0307 1538 3049 4753\nAzterketa egunean, azterketa ordua baino 15 minutu lehenago tokian egon beharko duzu, DBHko eraikineko Informatika gelan, NANa duzula.